text:
Bai nna, Zaiwa Htunghking Rung makau kaw mung matut manoi Bawm langai kapaw ai majaw, Num sha ma langai mi laja lana hkala hkrum ai lam chye lu ai. Raitim, hkrung ai kun, si sai kun, ngu ai hpe atsawm n chye lu ai.
Ndai bawm ni gaw kadai kapaw ai re lam hpe atsawm n chye tim, ya ten dai si hkrum, hkala hkrum ai La kasha hte numsha a nta masha ni hpe rim nna san jep taw ai lam chye lu ai.
Si hkrum ai La kasha gaw bum ga de na Shatapru kaw nga ai Jinghku nta kaw jawng sa lung nga ai rai nna, nta masha ni a amu bungli rai nga ai gat seng dut ai ginra kaw shana sa sin yup yup re ai rai nga ai.
Bawm kapaw ai shara gaw lai wa lam ntsa kaw rai nna, dai makau hku gat seng de sa sin na matu lai hkrup ai majaw, kabaw lawm mat ai re lam chye lu ai. Shana nsin re majaw, lam makau kaw bawm jahkrat da ai mung kadai n chye ai majaw ndai zawn hkrup sha mat ai re lam buga masha ni tsun wa ma ai.
Ndai zawn Myitkyina myo kata Jinghpaw kahtawng kaw bawm kapaw ai lam matut manoi byin nga ai gaw, Jinghpaw Wunpawng amyu sha ni galaw ai gaw n rai na re, ngu ai hpe yawng gaw chye taw nga ai lam tsun wa ma ai.
Hkristmas du wa ai majaw, Jinghpaw Wunpawng amyu sha ni a pyaw hpa lam amyu myu hpe jebat ya mayu ai majaw, myit masa majan mung rai na re, nga nna mung sawn nga ma ai.
By: BGSH


c: text/html

text:
Ndai laika ka ai wa gaw Myitkyina mare kaw shangai chyinghkai wa ai Sikh amyu rai nna kaba wa ai shaloi India mungdan de htawt nga nngai. Raitimung, tinang a shangai buga hpe gaw tutnawng e marit myit dum ai hta n-ga, Chyurum Wunpawng myusha ni a nga sat nga sa hte shim lam ni a ntsa kaw mung adum nga ai. Hkaja tawn lu ai Jinghpaw laika hpe mung n malap kau na matu shakut wa sai.
2014 April 5 ya shani rawt malan hpung in yawng hte Myen asuya gaw Yangon kaw simsa lam bawng jahkrup ma ai lam na chye lu ai. Kabu lawm na malai myit tsang ya ai maga de mahtang grau hpyau wa ai zawn nga ai. Hpa majaw nga yang Myen asuya gaw kadai hte raitimung myit hkrum ga sadi lama ma tawn hkat ai kaw galoi mung ga sadi ndung yu ma ai. Mungkan kaw n-gun kaba htum ai sinpraw sinna de na mungdan kaba ni hte ga sadi tawn ai kaw mung aten kadun hta kam mai na zawn raitimung aten galu hta gaw nmai kam ai hpe mu wa sai.
Ya na zawn rawt malan hpung ni gaw hpraw san ai myit hte simsa lam lu wa na hpe myit mada nna Myen a ginra kaw nsa gasat ai sha, hpraw san ai myit hte tinang a buga kaw laknak hpai nna la dung nga ai mung aten na wa sai. Myen gaw bum nga masha ni a nam kahtawng hkan shang wa nna kahtawng masha ni hpe hkan roi sha zingri sat hkawm nga ninglen, maga de gaw simsa lam myit hkrum saga, nga nna mungkan ting na lawm hkra marawn nga ma ai hpe maigan masha ni mung shanhte marawn ai nsen hpe jawm kam ya nga ma ai hpe mu lu ai.
La ma Myen asuya myit hpraw san ai hte simsa lam bawng mayu ai rai yang, shanhte a hpyen hpung ni yawng hpe bum nga masha ni a ginra kaw na dawm kau na rai nga ma ai. Raitimung, bum nga masha ni a ginra jut shagu kaw n-gun kya hkra shawng galaw ai hta n-ga, buga ginra hkan mung hpyen hpung ni jahkrat tawn nhtawm jahkrit shama tawn let lapran masha nlang ai sha simsa lam woi bawng ai hpe mu lu yang shanhte a kraw kaw kade magyi magaw maza nga ai hpe mu lu nga ai.
Kaning re ai majan hpe gasat dang la lu na raitimung, shara law malawng kaw masha kade law nna n-gun kade ja ai ngu ai gaw madung nrai. Magrau grang ai myit masin hte madang tsaw ai hpaji ladat hpe jahtuk lang lu ai hta hkan nga ai hpe mu lu ai. Ga shadawn, anhte Sikh amyu ni a maumwi mausa kaw mu lu ai mabyin masa hpe mung lawu na hte maren hkai dan mayu ai.
Moi shawng de Mughal amyu ni a hkawhkam Aurangzeb gaw shi a hpyen hpung ni hpe Sikh ni a makammashan daju rai nga ai Anandpur mare hpe zing shangun wu ai. Sikh ni a hpung sara kaba (Guru) hte hpyen hpung ni sum kaba hkrum ma ai hta n-ga, shata (9) tup wang shinggrup tawn hkrum ai majaw lusha mung htum wa nga masai. Dai shaloi Mughal hpyen hpung ni gaw kasa dat nna dai shara kaw nna yen mat mu. Shanhte hpe nhkap gasat ai sha shim lam jaw ya na re, nga nna shanhte a Chyum laika (Quran) hte dagam let ga sadi jaw ma ai hpe kam ya nna Guru hte shi a hpyen hpung gaw tsan ai shara de sit mat ma ai. Raitimung, Mughal hpyen hpung ni gaw tau hkyen tawn sai hte maren, Guru hpyen hpung ni hka tung nga ai shara kaw rap di nga yang hpyen hpung kaba hte hkap wang gasat ma ai majaw Guru hpyen hpung ni gaw sum kaba hkrum machyi mat masai.
Guru hpyen hpung gaw n-gun (40) daram sha ngam mat nna matut hprawng yen hkawm nga yang, shanhte yawng hpe jahkrung rim la lu na matu Mughal hpyen hpung sen langai daram hte hkan shachyut wa nga ai hpe Chamkaur ngu ai shara kaw du ai shaloi hkap gasat ai. Ndai majan kaw Guru a la kasha lahkawng mung hkrat sum mat ai. Ndai majan gaw maumwi mausa kaw n-gun n’bung ai majan langai hku nna masat masa galaw wa masai.
Guru gaw shi hkrai nam maling kata hkan nhtoi ram daw kaw si hpang gara ai hte hprawng yen hkawm nga yang shi hpang hkan ai marai (3) hte bai hkrum lu wu ai. Majan pa kaw Guru a kasha marai (4) mung hkrat sum sai. Raitim shi a myit masin gaw kachyi pyi n shayawm, lani mi hta dang nan dang la na re, ngu ai dawdan lam gaw shi a kraw kaw ding yang ashanu nga ai. Dai zawn satlawat kata kaw Mughal hkawhkam gaw masha dat nna Guru hpe asum hkam nna ngwi pyaw simsa ai prat hpe hkam sha lu na matu sa jahkrup shangun ai.
Guru gaw shi hkrai nam maling kata hkan nhtoi ram daw kaw si hpang gara ai hte hprawng yen hkawm nga yang shi hpang hkan ai marai (3) hte bai hkrum lu wu ai. Majan pa kaw Guru a kasha marai (4) mung hkrat sum sai. Raitim shi a myit masin gaw kachyi pyi n shayawm, lani mi hta dang nan dang la na re, ngu ai dawdan lam gaw shi a kraw kaw ding yang ashanu nga ai. Dai zawn satlawat kata kaw Mughal hkawhkam gaw masha dat nna Guru hpe asum hkam nna ngwi pyaw simsa ai prat hpe hkam sha lu na matu sa jahkrup shangun ai.
Hkawhkam wa shangun dat ai datkasa ni hpe Guru tsun wu ai gaw:- "Majan kaw sum ai gaw lam mi, raitimung sum sai ngu hkam la ai gaw ningmu kaga rai na re. Dai ni ngai na hpyen dap hpe gasat shamyit kau sai, ngai a mare daju hpe mung jahten shaza kau sai. Dai sha n’ga, ngai hkyepdin mung n’din ai. Shat nsha ai mung mali manga ya rai sai. Raitimung Karai Kasang gaw ngai hte rau naw re. Lama ngai asum hkam la ai rai yang, Karai Kasang nan sum mat ai lachyum rai mat na re. Dai re majaw ngai gara hku mung asum n’mai hkap la ai.
Dai hpang shaning kade nna ai laman Sikh ni shada bai kahkyin gumdin la n’htawm Mughal hkawseng mungdan hpe gasat jahkrat kau lu ai. Dai hpang Sikh ni a awmdawm shanlawt mungdan gaw gap lu manu ai.
Maram yu yang, lama Guru gaw hpyen wa e kalang mi hkalem ai hpe n matsing ai rai yang, lahkawng lang ngu na kaw gaw tsepkawp sum ai hpan sum mat sai lachyum rai mat na re. Dai majaw ngai gara hku mung asung n’mai hkap la ai.
Jaspal Singh
(Brang Shawng)
(Brang Shawng)

robotstxt: allowed

filter: keep


text:
Daw (IV)
India Asam Rifle kaw na Doctor kaba sa nna, anhte Marai 3 hpe shalawt dat ai.
Dai kaw nna, hpang shani First DC kaw na, Asamnia kaw na Doctor kaba langai mi du nna, ahte hpe bai asawng tsun sai. Dai du wa gaw ga grai si mani ai. “ Nanhte Kachin ngu ai ni amyu kaba langai mi re, madu a personer sut masa tam sa ai nre, tinang mungdaw mungdan a matu apnawng shakut hkawm sa ai ni re, nanhte hpe kam dik nna, dat ai ni salang ni re, hpang de mungdan a du salang ningbaw ni tai na ni re. Makyin jinghku jingyu mung manu mana law nga ai. Nanhte si yang nmai na re. Si jang gaw n-ga sha tai na re. Ndai ni mung nchye na ai majaw re. Ngai ndai first Chilawng kaw nna, Docotor kaba dik re, ngai tsun ai nten jang doctor nman sai, hpawt ni kaw na, nanhte hpe ndai htawng kaw nna shalawt dat na, shat sha hpang wa mu, ngu nna dagam da sai majaw, shana daw shat sha hpang sai,
Dai kaw nna, 2nd DC rung de anhte gun sa ai buhpun nba hte arung arai ni hpe bai jaw sai. India hpyenla uniform shaw jaw nna, hpyenla hte maren bai tawn da sai.
1969 April (3) ya shani hta jeep modo hte hpyen du 1 hte balic 5 bai du wa nna, anhte 3 hpe HKunsar mare kaw nna, Mayau ka de wa sa sai. 10:00 PM hta Magrita kaw du yup sai. Hpang shani 5:00 AM hta Mayau ga kaw du wa sai. 3 ya na ai hpang Asam rifle dap ni hte rau bai nga sai. Dai hpang Phambase ngu ai camp Hilicopter nbungli pa nga ai shara de (2) ya tup tawn da ma ai.
1969 April ( praw) hta, India priministor Indera Ghandi jawn ai baw Hilicopter hte anhte 3 hpe wa htaw la nna, wa sa sai. Htaw sa ai Idia hpyenla nig aw,
(1) Immigration Capt: -1
(2) Asam Rifle Sergearnt-1
(3) Wireless -1 hte
(4) Pitot -1 ni rai ma ai.
Kara de sa na re hpe nchye shi ai. Ne win asuya wa nye a masha marai 3 India de du taw nga ai, chye ju hte dai marai 3 hpe ngai hpang de du hkra naw sa ya rit nga thet ai aten mung rai nga ai.
Slg, Nwawt La Raw, Du kaba Nchyaw Tang the Punga Tu Lum Nbungli ntsa kaw, myit daw dan let ga sadi garan hkam la sai.
Du kaba Nchyaw Tang tsun ai, Nwawt hte Tu Lum e ndai nbungli Patkai bum shindan nna, anhte sa wa Viginagar de sa sa ai nrai yang gaw, Masa nhtuk sai. Dai majaw lama nsa sa nna, lawu Myen mung U Ne Win de sa sa ai masa rai yang gaw, hkrung tim lachyum npru sai. Mi htawng rawng yang pi si hkam nna, (Hunger strige) lu sha gam atsam madun sai hte maren, ya mung kalang bai daw dan saga. Dai majaw
(1) Nwawt La Raw- Nbungli Pilot hpe kahtam u
(2) Pungga Tu Lum- Wireless wa hpe kahtam u
(3) Du kaba Nchyaw Tang- Immigration capt:
(4) hte sergernt hpe yawng jawm kahtam sat nna, nbungli hte hpawn yawng hkrat si ga ngu nna, ga sadi hkam la sai.
Dai aten hta nbungli ntsa kaw Du kaba Nchyaw Tang a myimang hpe yu dat ai shaloi, achyang rai grai ntsawm taw nga sai. Kadan bum garai ntawt shi yang shada da myi man yu hkat ai shaloi yawng grai myitru nga sai lam hpe hkrum sha sai re. Dai aten hta Immigration Capt: wa Du kaba Nchyaw Tang hpe ga san san ai. “ Nanhte Kachin ni shawng daw hta ndai zawn nbungli njawn ga ai nre i?” Ngu san ai shaloi, Du kaba Nchyaw Tang “re” ngu nna, ga kadun sha htan sai. Kaga shajan kachyi mung nshaga sai.
Kadan bum tawt rai nna, Veginagar ya nga ai( ROKAI) shara hpe nbungli ntsa kaw na mu mada sai. Du kaba Nchyaw Tang a mi man bai tsawm wa ai hte mani sai rai sai. “ ma yan e bai wa ai ga rai sai, dai ni gaw lawt sai ga re. Oh yu u, nbungli pa mung mu sai. Major senor a dum nta hpe mung mu mada sai.” Shingrai jahta nga yang 1969 ning April (15) htaVeginar nbungli pa kaba kaw anhte jawn ai Hilicopter yu hkring sa sai. Hkring sa ai hte Modo jeep hte wa woi la nna, immigration rung de Muk hpalap hte hkap hkalum la nna, apyaw alaw woi la hkrum sai. Du ai shana hte hpang shani dai shara kaw shalung(hkring sa) nga yang India du salang ni sa du nna, numhtet da ai “ Hpang de nanhte Kachin hte India asuya kaw ra ahkyak ai lam ni hta shada da garum shingtau hkat ga” ngu nna ga ngwi ga pyaw hte atsawm sha asawng dat ma ai. Ya ROKAI matut ai gaw, dai ten hta ngam da ai, bungli langai bai matut ai lam rai nga ai.
Dai hpang Immigration du (1) hte balik (3) lit gun masha marai (5) hte hpawn Pinawzup de wa sa nna, shanhte ni bai nhtang wa sai. Dai hpang Pinawzup kaw na Lisu marai (10) hte nam lam hkret waw nna, Geduhku mare, Tarung hku bum He ahkyi ngu ai Lisu salang wa a mare kaw du wa sai. Dai hpang He Ahkyi a mare masha ni wa sa nnaTawang hkahku Agyi Wa hpu a mare Marau Kawng de du wa lu sai. Dai hpang Mungsun dan hpe laidi nna, Maru salang Lukmyeng La up ai Ningbau bum mare kaw du wa lu sai. Dai ten hta Salang Lukmyeng La a moi mang hpe makoi mayang poi galaw nga ai aten mung re hte maren dai shara kaw (3) ya tup garum kau da sai. Dai hpang Naga hpyen hpung du Kaplang ni du wa ma ai. Du Kaplang hte hkrum ai shaloi ga san san ai. “ Nan 2 gaw KIA nre i? Du kaba Zau Tu the Lama La Ring ni hte ahte Naga hpung ni the Nammyung Kumgyi Tu kaw gasat ai shaloi nan 2 nlawm ai kun? Nga san ai shaloi bai htai dat ai “ an 2 gaw nlawm ga ai, 6 batalion 4 coulon model brigade KIO kaw na she re. Hpakant lam hkap ai ni she re” Ngu tsun ai shaloi, Kaplang bai tsun “ Lawm tim nra ai, ya gaw yawng rau jahkrup nna, pawng sai re. Anhte mung Du kaba Zau Tu ni hpe sa jahkrup na matu sa ai re.” Ngu nna, rawt mat wa sai.
Dai hpang Maru(lawngwaw)hpunau kasha ni sa sa nna, Singgai ga Lawt kawng mare de du wa sai. Dai shara kaw Myeng hpyen asuya mung masha hpe zingri sat kau ai aten hta wa du ang ai re.
Shawng daw Du Kaba Nchyaw Tang mung shi a nta de wa nna, Brigade de lu wa sai.
1969 ning May hta Singai ga kaw du yang Mung masha ni hpe Myen asuya Zingri ai lam.
Hkamau hku Tsau dam kaw nna, Singgai ga kaw du ai. Dai shaloi Slg, Dingyau Chyangai + Lahkrang Hka Ra, Slg, Hparaw Zau Awng + Ndup Lu ni yawng nam de hprawng sai. Hpakant kaw na, Second Lietn: Kawn Gam hte KIO hpyenla 3 nga ai shara kaw du wa sai. N-gam mahka kawn, Myen ni wang tawn da ai kaw na, gumhtawn hprawng lawt mat ai re. Du Kawn tsun ai, “Tu Lum Nwawt e, Mani sha mung masha marai hkun hpe kahtap lup kau ai re.Daru mahka lam, Durip ga du hkra Myen hpyenla ni yawng hkap da ai re. Dai majaw dai lam hkum wa mu” ngu nna tsun ai.
Mabyin Gadun
No 1. Singgai jum ju na matu Du Lum Dau hte hpyenla ni jum ju woi awn ai, dai bum ga daru mahka, mali hkrang walawng, Hugawng pa na masha yawng pawng marai 100 ram, wu wu di di rai jum ju gun la nga ai aten rai nga ai. Jum grai rawng ai shara re. Dai aten hta du Lum Dau a ma Danai na lahkrut ma nkau mi hprawng nna, Danai de wa mat ai. Dai hprawng mat ai lahkrut ma ni hpe Myen ni chye nna, Singai jummaw a lam hpe yawng san sagawn lu sai. Nan hte singgai jummaw de woi lung ra ai, Nwoi lung yang nanhte hpe sat na nga ai majaw, Myen hpyenla 100 ram lung woi sai. Myen hpyen du Luet 1 hte sergeut: 1 woi awn ai re. A kajawng sha wang grup rai Myen hpyenla ni du wa ai majaw, jum maw sin ai, jum ju ai, mung masha hte vdf ni hprawng na lam n mu sai. Jumju nga ai mung masha ni hkam la, Mungdan asuya langai re gaw, majoi gaw nsat kau na re ngu nna, nga shajang ma ai. Dai shaloi, mung masha 50 shi ram hpe, hpalen (tsap ding gren)tawn nna, G-3 sinat hte Myenhpyenla ni gap kau sai. Si ai mang hte nsi shi ai masha ni yawng hpe pawng nna, jum nhkrun hta, marai 20 jan hpe kahtap sang bang da sai, hpang de jum nju sha na matu re. Dai majaw nsi ging ai ni mung jum nhkrun kata de dip kamyet da ai majaw si ap mat sai. Dai kaw na lawt ai gaw, Dumsa La langai sha nga ai, dai pi Lahpa kaw G-3 sinat pala hkra nna, lahpa daw mat chyalu rai nga ai, Dai hpe G-3 La, Dumsa La ngu nna, tsun kajai gumhkawng sai. Myen ni Hylicopter hte ration jahkrat sha nna, bai wa sai. Dai ration n-gun buk jahkrat ai kaw, Myen hpyenla Sergernt a baw kaw n-gu buk hkrat bun nna, dai shara kaw si mat wa sai. Dai hpang hkamau hka nam dingyang hkan nna, nbawn ga hku lai, Dainai hka gawn let Danai mare de bai yu masai. Dai ten hta jummaw hta Uhka she ak rai mat sai.
Dai hpang 5 ya na ai hpang Singai na salang ni hte Slg, kaba Hparaw Zau Awn, Slg, Dingyau Chyangai ni hte hpyen la ni sa gawan nna, Jut mali nhkrun kaba htu nna, jum nhkrun kaw na shaw la nhtawm kahtap lup dai sai. Dai shara kaw du sai. Dai majaw Daru bum lam hku hkumwa, lagyep bum lam hku lung wa sai. Jum ju sa ai Ningrang Awn Naw, Ningrang Singgawn, Kumhtung Tu, Kumhtung Gam ni hte hkrum sai. Zanan hka jummaw kaw du lung wa sai. Dai hpang Hpalap tu ga, Ndawngkawng ga de du lung wa sai. Dai hpang Nu Waga Lu hte hpu ni nga ai, laihkru hka yi yin wa de kabu gara du wa lu sai. Tu Lum, Lisu hpyenla Ah hkyi anhte 3 du wa lu sai. Dai hpang anhte bu ni sa nna, putao u, modo lam shingdan (laidi)nna, Mahtum campt: Heatquarter de du lung wa sai. Dai ten hta KIA kaw nna, Durip ga gasat dang nna, Mahtum camp kaw mahkawng nga ai aten re.
Matut na+++Daw (V ) de


text:
(Softpower is a power to be love, hard power is a power to be fair)
Wednesday, 19 May 2010
BBC Nsen Shapoi Ai Dap De Sa Du
Rev. Marip La Rip (MIT) England de jahkring mi sa du ai laman, London KCF nawku hpung masha ni hte mung kanawn mazum let lani mi Bum Sinwa hte London mare kaba ka-ang de myi man shayawn yu mada jahproi hkawm saga ai.
Jahpawt daw gaw, Hkawhkam George VI a kasha, 1926 ning hta shangai ai Elizabeth II, shanu nga ai 'Buckingham Palace' de sa du mada hkawm saga ai. Shanthe a htung nga ai hte maren shani shagu hpyen hprim madun ai ten mung ang nga ai. Sa yu mada ai masha poi sa ai zawn law la time Jinhpaw Wunpawng sha langai mi mung nlawm ai hpe mung dum nga ga ai. Gumra jawn ai ni, hpyen hkring ahkyeng hte bawnghkaw a chyang chyawp nna bu hpun da ai ni, balik hking hte ram daw wa zawng shinggrup da nga ma ai.
Dai hpang Asuya Rung Ginjaw (No.10 Downing Street) maga de gayin du wa saga ai. Ndai aten hta Conservative ningbaw David Cameron gaw Leberal Democratic ningbaw Nick Clegg hpe mung masa poi hta hkungran la sai shiga na ai majaw sa gawan yu ai lam sha rai nga ai.
Dai hpang, shaning 150 jan na sai British Parliament htingnu (Big Ben Palace) hpe bai gayin mada dat yang mu lu nga ai. Masen la ai shangu numgaw hte tawk ka shakya da ai shakum man ni gaw shagawp nma na daram wa tsawm htap la nga ai. Ndai htingnu galaw ai ten hpe myit yu yang, ram ram pyi galu kaba taw sahka? Anhte ginra de bai nhtang sumru dat yu yang, masha ni a lai wa sai 200 ning lakang ninggam hta pyi garai ndu lu shi sam nga ga ai, ngu sawn yu lu shangun nga ai.
Dai hpang, 1940 ning September hta hpang dat ai BBC Burmese Radio Nsen shapoi ai Ginjaw Rung de sa du na ginjang mi bai pru wa ra ai. Ndai parliament circus kaw nna No. 87 Bus a hkyeng jawn yang gate htum ai kaw na loi sha mi hkawm dat yang du sai. Htingnu kaba masum hpe Triangle hku gaw shachyaw da ai htingnu kaba kata kaw rai nga a hka. Dai kaw bungli galaw ai hpu nau Kayin num sha gaw a kaw a law hte shara shagu hkan madun dan nga ai. Nye a kraw hta BBC kaw na Myen mung a lam nsen shapoi ai ni, Myen myu sha chyu naw rai nhten, nanhte gaw kade wa Myen mung kata na (Taiyintha) hpe sawn shalawm ga myit ta? Asuya hpe sha tsun, ngu lagu myit nga ai na sai. Raitim, ngai bai sa du yu yang ram daw ahkyak ai shara kaw dai Kayin num sha dung nga ai hpe mu kau da ni ai. Nang gara hku ndai amu hpe lu nta? ngu yang, shara man ai hpe na nna shawk dat ai re, nga ai. Langai ngai hte matut mahkai nna shara lu ai nrai, dai shara kaw kaja wa ra ahkyak nga ai machye machyang hte hpring tsup ai ni hpe shara jaw ai lam mu lu ai.
Ndai nsen shapoi ai shara hta magam gun nga ai ni hte hkrum shaga ai shaloi mung,
nsen hte hku hkau taw sai majaw manang ni hte bai hkrum ai zawn hkam sha ai lam ndai Blog de sa du ai ni hpe htinglen dan mayu nga nngai. Shani shagu nsen shapoi nga ai Sanda Win, U Ba Maw, U Mg Mg Than, U Myin Thet Ko Thu Rein ni hte hkrum shaga lu ai. Kaga nkau mi ndai sumla kaw nlawm lu ma ai.
Grau nna myit lawm hpa gaw, May 17 ya shana 8:15-9:00pm hta shapoi nga ai nsen shapoi gawk de aten htum hkra sa dung mada nna madat lawm lu ai lam rai nga ai. Nsen shapoi ngut ai hpang, shanhte a san da ya ai rung gawk de wa nna tsun shaga kanawn mazum lu ai hku rai nga ai law.
(Softpower is a power to be love, hard power is a power to be fair)
(Softpower is a power to be love, hard power is a power to be fair)
Subscribe to: Posts (Atom)


text: Dai ni anhte a majan ndai gaw myen hkrai law si ai ngu ai mau shara nnga ai shan hte gaw tara nlang dik ai ni annau ni a shara de tawt lai ai majan, anhte gaw tinang a dum nta mare buga mungdan hpe makawp maga ai majan she re gaw si nhkrit anut na rai nga ai le. Dai majaw shanhte gaw she si ra u ga le, shi ntara ai hpe shi hkum mung chye chyalu sha re, raitim annau ni hpe roi ai, yu kaji ai lam a majaw byin ai she re gaw, ya pyi anhte maga gaw majan grai nbaw shi ai re, ya byin ai gaw ninghkp ai, manga ai majan she re, tinang a shara de sawa ai hpe hkap manga da ai sha naw re. Ya yang shi ndai hku naw ding yang rai yang gaw anhte kaw nna mung majan baw na masing rai ai, dai majaw dai ni na majan gaw anhte myu a matu grai nan ahkyak nga ai ten, mungkan ting mung gara nga ai ten rai sai, dai majaw Wunpawng sai rawng nga sai ni yawng gaw amyu sha a gam maka hpe nhpang hkrat ai sha lawan myit hkawn let tinang nga ai shara kaw nna dang di ai maga hta tsap let ngang ngang dawjau ra saga ai. Lamu ga lu, Shanglawt ai amyu byin lai lu hkra jawm shakut sa wa ga.Read more++click on ( JPK)


text:
7-10-2010 (Thursday)
KRC - Malaysia shiga-
Naura Shadang
Jinghpaw Wunpawng tsinyam ni hpe American mungdan kawn tsinyam masat hkap la ai lam hta uhpung hku masat hkap la mat wa sana re lam hpe August (17) ya hta galaw ai UNHCR-Malaysia hte tsinyam ninghpaw ni a zuphpawng shiga hte maren chye lu ai.
American Asuya a Policy hta tsinyam ni hpe shanhte a mungdan de shaga la ai lam hta hkum dingdek (individual) hte uhpung (group) hku ngu nna hpan lahkawng garan let galaw nga ai re.
Lai wa sai aten hta Hpunau Hkang amyu ni chyu sha uhpung hku tsinyam masat hkrum ai rai nna, Jinghpaw Wunpawng tsinyam ni gaw ya she masat hkrum ai lam rai nga ai.
Ndai hku masat hkrum ai a marang e hkam la lu na akyu gaw Jinghpaw Wunpawng tsinyam ni law law America mungdan de sa lu na ahkaw ahkang pru wa na rai nga ai.
Raitim mung, ndai masing hta, UNHCR-Malaysia kawn 2010 August (17) ya a shawng daw de tsinyam masat tawn sai ni sha rai nhtawm, ndai hpang daw de tsinyam masat lu la na ni gaw hkum dingdek hku bai rai na hpe chye lu ai.
America mungdan gaw shaning shagu Mungkan grup gra na tsinyam masha 75,000 (mun sanit hkying manga) hpe hkap la nga ai rai nhtawm, dai hta Asia mungdan na gaw 17,000 (mun langai hkying sanit) lawm nga ai.
Myenmung tsinyam ni kaw na gaw shaning shagu tsinyam masha 4000 (hkying mali) hpe hkap la nga ai rai nna dai ning gaw htap lahkawng jan 8000 hte 10,000 lapran hkap la mat wa na re majaw kaga mungdan yawng hta dawn jan dik htum mai byin wa ai lam chye lu ai.
Matut nna, shanhte a mungdan de tsinyam hkap la ai ladat hta mung myu baw sang tsinyam hpung ni a masha jahpan hta hkan nna tsa lam shadang (%) hku hkap la mat wa na re hpe kahtap chye lu ai.


text:
“ Ndai aten hta mung masa pati hte rawt malan hpung ni myit mang shabawn ra ai aten du nga sai”
Kachin national alliance party for democracy
jinghpaw wunpawng myu sha demokresi ginrun pati
Myen mung gaw 2008 gaw da tara upadi hkrang pru wa ai hte rau, 2010 ra lata poi ngut ai hpang moi na hpyen dap up hkang ai gum shem hpyen du ni n-teng man ai hku dang la lu nna asuya hkrang ngu gaw gap dat masai. Mung kan ting garu nga ai gaw Myen mung dan hta demokresi masa galai shai ai lam ning gam tsaw wa sai nga nna gajai nga ma ai. Teng teng gaw Myen mung dan gaw jet ai “federal democracy” mung dan byin tai lu na matu ya hkyak hkyak hta myu sha baw sang ni hte kaga demokresi shamu shamawt hpung hte mung masa pati ni garu jawng taw nga ai aten mung rai nga mali ai.
Myen mung dan hta ya hte ndai laman myu sha rawt malan hpung ni hte Myen asuya simsa hpung ni hkrum zup bawng ban ai hta shi laika ni hkan e Myen asuya ni Jet ai hpedare mung hpawm gaw gap na lam hpe bai tsun garu nga masai, teng gaw hpa rai ta? Asuya ni jum tawn ai shi ga dap hkan ndai lam hpe tsep kawp ntsun shapraw ai hpe mu lu na rai nga ai. Shaloi shanhte tsun ai hpedare mung hpawm mung dan gaw de lam hpe teng gaw hkap la nga ma ni? Myit yu hpa langai rai nga ai. Anhte Myu sha baw sang ni a gawng malai tai nna mung dan lam, myu sha lawt lam hpe shakut shaja nga ai myu sha rawt malan hpung ni hte myu sha baw sang mung masa pati ni ndai lam hpe sadi maja ra na rai nga ai. Bai nna ndai lam hpe manya hkam nna, baw gum hkam nna lawan ladan kam hpa let shatin shapun rai nna ganaw bang mat na lam hpe n-galaw na ma ai ngu nna kam hpa nga ga ai.
Myen asuya hte bawng ai lam gaw madung rai nga ai, rai tim madung mung masa mang hkang hpe hparan lu na matu mahtai kaja tam ga nga jang tara shang nga ai mung masa pati ni hte 2008 ning gaw da ai mung dan a ning pawt ning hpang gaw da tara hpe ning hkap gasat ai majaw pati mying garai nbang shi ai mung masa wuhpung wuhpawng ni hte pati ni hpe mung gum hpawn nna n-gun jawm gahkyin let lagaw lahkam htawt ai lam nshut hkra jawm myit mang lu na lam gaw grai ahkyak nga ai. Jet ai “federal democracy” mung hpawm mung dan hpe gaw gap lu na matu gaw lahta na myit mang ai lam gaw grai ahkyak kaba langai rai nga ai ngu nna chye na hkawn hkrang lu nga ga ai. Myen gaw dai ni du hkra rai tim, jet ai “federal democracy”mung dan gaw de na lam hpe nhkap la ma ai, hpa majaw nga yang jet ai “federal democracy” mung dan gaw myu sha baw sang ni hte ahkaw hkang maren mara lu shangun ai masing re majaw, dai zawn byin wa na hpe nra sharawng ai lam, nkam byin shangun ai lam ni a marang e rai nga malu ai.
Dai re majaw ndai aten hta mung masa pati hte rawt malan hpung ni myit mang shabawn ra ai aten du nga sai.
KNAPD


text:
Teng simsa mayu ai rai yang tara shang ndau shana mai nga ai, bawsang yawng hpe asan sha asuya langai hku ndau shana ra ai rai yang, hpa majaw mayun mayoi hkuwat hkinchyi hku masem mada pru nna yawng hte ten langai hta mung masa lam yan hpe rapdaw hta mungkan hte mung chying shawa yawng mu mai chye gin ai hku nmai bawngban jahta jahkrup nga ai kun? Pahkam kaba hkam tawn ai gaw asan mu mai nga ai.
1-shada hkungga lara ai ningsam ningmu shawng gran ra ai.
2-Kam hpa kam gin ai ningmu masa shawng hpyen dan ra ai.
3-Tengman myit hpraw san ai lam madun dan ra ai.
4-Shada langai hte langai a ahkaw ahkang hpe manu shadan lit la ai lam nga ra ai.
lahta na masing ningmu shawng manaw shapraw madun dan yang she simsa lam a matu myit mada tawn nna masing jahkrat hkyen tawn let bawngban sa ra nga ga ai.
1-hpyen masa n'jahkring ai.
2-2008 tara masing n'galai ai.
3-mung masa lam hku rapdaw hta tara shang bawngban ra ai.
4-Democracy hkrang hte teng galai shai ai lam nga ra ai.
5-Masha a ahkaw ahkang lu gin galai sha ra ai.
ndai lam ni shawng masing jahkrat galaw sa wa ai lam n'nga yang Annau ni bawngban tim lachyum npru shi na re, Ningbaw kaba ni hku na shamu shamawt yang mung nau grai nhtap htuk shi ai jau ai, Sari rawng ai hte ngang ngang kang kang sadi maram yu nna ten hte masa hpe lagaw lahkam jaw jaw, maram shamawt yang kaja na re.
Thein Sein a ga manaw gaw ma ginsup chyai ai daram re ai masa sha naw re majaw annau ni hku na grai ahkyak la nmai shi nga ai.manu dan ai ga manaw li li namnak nga nga, tsun shaga wa ai shani, rapdaw Slg. ni yawng kaw na tsun shaga wa ai shani she annau ni myit yu ra nga ga ai, Thein Sein a lani mi sha annau ni hpe gasat shamyit kau lu ai, gasu kabrawng hpung jahten sharun hpung nga nna sha manaw shapraw tsun nga yang, jahta na ten nre, bai hkranglen rapdaw Slg tsun ai ndai ram shata 6 jan gasat wa ai majan hpe Gumsan magam langai tai nga sai, Thein Sein nchye ai nga gaw masu myit nmat ai, kaya nchye ai madu kraw hpe hpaw dan ai hte bung ai.
Masha shada manu shadan ai, Tara hpe hkungga ai, Ten hpe lachyum pru hkra akyu jashawn ai, Tengman san seng ai myit masa nga yang she Simsa lam tsun jahta yang manu dan na re.
1-mung masa.
Lapu kaba a baw hpe lapai lagaw lahtin hte hkindit kabye dip tawn nna zimsha nga let pru wa na shinglet 2 bra hpe matep di kau ya ra ai. KIO gaw zim sha nga nna, Myi kaba, Na kaba, Sum tsan pala hkyen tawn ai hte bum tsaw kaw na mada mu tawn ra ai, KIA a shamu shamawt lam gaw mung masa hkrang hpe asan mu wa na, Amerika asuya hte masha ahkaw ahkang hpyi ai Wuhpung wuhpawng ni hte matsan grit nyem dik ai masa gaw annau ni hpe madu awm dawm up hklang ai de dun sa wa na re, sadi hte lahkum hta ngang ngang dung taw ra ai.
Amerika hte Miwa a shamu shamawt masa hpe joi si hta shen maram yu let UNFC hku sha nrai yang nmai shamu shamawt na re. UNFC gaw lapu a baw hpe dip tawn ai hte bung nga ai. Yaju yahkyeng nmai ai. Ten masa hpe la nna gamawt ra ai. Masa zai ladat ginsup ra ai raitim Media hte ginsup ai grau naw hkra machyi na re. Mung masa shamu shamawt lam gaw gangwi galai shai wa ai baw re majaw, tin nmai nga ai.
2-Hpyen masa
Hpyen masa hku yu ga nga yang mung bawnu hpe hpaihka hte madi tawn nna lashawng gang tawn ai hte bung nga sai ten re, myit marai masa,atsam marai hku mung lamu ga madu re majaw lamu ga masa dang ai, mung tsaw myu tsaw myit jet ai, tengman ai majan re, magrau grang ai myu re, labau rusai nga ai myu re, Bum nga masha ni gaw mazut ai, jamjau hkam ai,ntara ai lam hpe nkam hkam ai,gumlang ai myu re.
Sadi dung ai, masin ja ai, myu sha yawng madi shadaw nga ai ten re, matsan lusu masha nga pra madang nau nshai ai myu re majaw myit hkrum ai n'gun nga ai, mung shawa yawng madi shadaw ai ten re majaw majan mai dang ai. Tai hpyen gaw galoi mung kasi kaja nlu madun ai majaw hkrat sum ai kum la re, shanhte myit hta numla nsan ai madu buga lamu ga nre chye ai, ndai gaw shanhte hkrat sum na npawt re. Ten galu machyu pala law law nlu gun ai. Shingdu de myit dun nga ai, shingdu de tingsan waw taw sai, mungkan a ningmu hta kaya kaba hkrum nga sai. Tai hpyen,gumshem hpyen gaw hkrat sum nga sai, hpyen masa nmai shayawm ai.
3-Shi htawn shi gunhtin majan.
Tengman shihtawn shi shabra lam,Media,mung masa ninghkap n'gun madun ai lam Tara ai mabyin ahkaw ahkang tang shawn madun ai lam, hpyen yen tsin yam lam, masha ahkaw ahkang hpyi shawn ai lam ding ding galaw ra ai zawn zai ladat hkum hkum tara ai jaw ai shiga hpe lawan ai hku tang madun lu ai gaw ndai ten mung masa hpyen masa hta grau masam sa, hkra machyi na re.
4-hpaga majan
Miwa ga de nhkrang rai len shalai la mayu ai, madim kaba law law gawgap mayu ai, arang kata nhkrang sutrai htu shaw la mayu ai Maisak mailung, ja lung seng manu dan rai ni lamu ga majoi madu la mayu ai a majaw, mung masa bawngban ai rapdaw kaw du na yak nga ai. Mung masa rapdaw de du hkra shihtawn shi shabra ladat gaw sinat law law gap ai hte bung ai. Amerikan Maigan dat kasa hkringmang kaba Hillary Clinton a myen mung de sadu maram yu ai ndai ten masa gaw ahkyak ai lamang rai nga ai, democracy tara hkrang, masha a ahkaw ahkang, bawsang myu tsaw hpyen hpung [UNFC] ni hte jet ai tengman ai simsa lam bawngdung sharen da ai hkrum ai mung masa la ni hpe teng galai shai ai lam hte hkrang shapraw nga ai kun? Shaning galu hpyen langai hku masat nna, tsun jahpoi nga ai myen asuya gaw Amerikan a man kade ram galai shai galaw dan lu na kun? Mungdan langai hku nna mungdan langai a kata lam hpe atit anang shang shamawt nmai nga ai majaw mungmasa lam gaw gangwi she galai shai wa na re. Yajang gaw kalai shai na re ngu nmai myit mada nga ai. Myen gaw grau nna anau ni hpe jut de htu bang lu hkra naw shakut nga na sha re.mungkan hte mung shawa hpe matut nna masu lu ai daram masu na sha re. Ndai ten hpyen masa grau shaja ai rai yang gaw, galai shai lawan na re, myen a shaning galu ginsup lai wa sai lam hpe yu yang hpyen masa hta teng hkrat sum machyi wa magang maga mi de gap hkrat lu jahkring hkra ladat tam wa ai gaw moi mung galaw lai sai, ya mung dai masa de yawng nga ai.
Sum tsan pala hpe masing jaw jaw gap ga.Padang dip la na ten grai nyi kahtep wa sai.
Gasat ga.
Baren Numraw


text:
Wunpawng zup ra kaw na Myusha lam hte seng ai Discussion hpe bang dat ai
Dai ni na mungkan masa lam hpe maram yu yang,, moi prat na zawn, loi loi hte mungdan gaw de mai ai prat nrai sai!.. Mungdan kaba ni ah policy mung rai na re,, lam shagu hta jam jau nga hkra hte anhte langai hte langai hpe garan kau mayu ma ai!.. More++++
Ngai tentup myit shangshaai gaw, myu hte mungdan lam,, hkrak nga yang,, tsawdep dik ai myusha lawandik aihku bintai wa luna lam sha re!!!!!!!! Lani hte lani myuhpe garahku grau nna tsawra lu shangun na, nguai lam ni hpe sha galaw shakut nga nngai.
More+++++
Teng ai Myu hte mungdan ngu ai Mung masa gaw tsaw dik re,
Dai ning gawn mung masa hpe yawng mayawng ya na ram ma ni chye nan chye na ra ai ngu mu lu ai.Aw ra majaw nmai byin ai law,ndai majaw nmai byin ai law nga nna ning baw nkau myi tsun lai wa masai,hpa majaw dai ga si ga ngau ni gara kaw nna tam la mu ma ai kun?masha ni shing du kawn jahten na matu hpa ji jaw ai hpe hkap la hkrup ai she rai na sai.
Mung dan lu na matu mung dan hte seng ai galaw jang rai nga sai le.hpa majaw nmai byin ai lam hpe hkrai shakya nna bai tsun tsun rai nga ma ai kun?
Hka rang kawng pang lai nlawm majaw nmai ai law,Aga lai ka,Masha jahpan nlaw nna nmai ai law,Labau lam atsawm di ka da ai nnga na nmai ai law, ndai ni gaw reason sha re.
Mungkan mungdan kawng pat da ai ni mung lawlaw re.Labau mung nnga,Ga ,laika mung atsawm nnga tim Singapore zawn re mung dan mung nga nga ai,Amyu nnga Tim Mung dan nga nga malu ai,American gaw gadai kun? ndai ni gaw ga shadawn sha re,matut nna sagawn la mai nga ai,
bai nna ya laika hti Myit su wa /jan nang hku nna mung ndai hte seng nna bai hpung jat dat na hpe ra sharawng ai hku re.maibyin ai lam hpe nang garan gachyan hpung jat dat ai rai yang.Ja chyum ga hta tsun ai ,Na a kam sham sham myit Chying nam tum nan rai sai.
More+++++++


text:
Hkawp myitrum manang ni,
Daini, "Majan" ngu ai Ga shagawp gawp shagun dat sai yaw. Shara shagu majan gasat an nga ai lapran e, David Cameron sa wa na nga jang, Bawngban hpawng bai gan galaw dan mayu wa masai da. Muya maya kawlakai myit hkrai hkrai, n ju dik hpa re. Majan gaw loi pa n shayawm. Anhte a Share Ninghkring ni a matu kyu grai hpyi shaja ra ai. Tai ni anhte marai hkum n law ai re chye majaw,grai she gwi si nga ma ai. Raitim, myawk 4 lang sha naw gap bun yang, Hpyen jaubu ni she gari mat masai......da. Shanhte gaw Sen hku she gap masai re.
JIC+++read more++click++full


text:
April (2) bat Langai
Daini (2.4.2012) Bat langai ya, (3:00 pm - 4:00 pm) lapran, Tokyo mare, Shinagawa, Myen Mungdan Dat Kasa/ Hkanse Rung shawng kaw, Japan Mungdan du Jinghpaw Wunpawng Myu tsaw Mung tsaw share shagan ni hte kaga amyu bawsang mung masa wuhpung ni hku nna, Mungkan mungdan shara shagu kaw chyam bra shajang nga ai amyu sha ni yawng hte aten ahkying shani langai kaw sha, Wunpawng Mungdan kata kaw U Thein Sein Myen hpyen asuya ni gaw, Mungkan Wunpawng hpung (UN) kaw nna, tara shang tsep kawp pat hkum shingdang tawn da ai shinggyim ahkaw ahkang ni hpe ladu lanang tawt lai let, Amyu sha ni hpe amyu shamyit masing hte sat nat roi rip dip sha nga ai, Sagu la hpyi hpun nna Hkanghkyi Rawngba asuya ni hpe myit hkrum lahkrip ra ra hte ningmu amyu myu hku nna tsun sanglang hpyi shawn shajang let laja lana ninghkap n-gun madun lai mat wa masai lam chye lu ai.
Dai hta n-ga, 2008 ning a Ningpawt Ninghpang Gaw da ai Tara Upadi ni hpe tsep kawp n hkap la ninghkap ai hte 1947 ning February (12 ) ya shani, anhte a Jiwoi Jiwa ni ta masat jawm ka da ai Panglong Ga shaka Laika hte maren, amyu sha ni a lu la ging ai ahkaw ahkang ni hpe tup hkrak hkrang shapraw ya na matu, tang madun lai mat wa masai.
Ndai lamang hta Japan Mungdan du Hpunau Sam (SSND) ni hku nna mung, Hpyen yen tsin-yam ni a matu tsawra kumhpa alu sak jaw ai lam ni mung galaw lai mat wa masai. Sa du shang lawm n-gun madun lawm ai share shagan ni yawng marai (80) jan daram re lam chye lu ai.
Grau nna Rudi Kanu Mungdan kata kaw amyu sha ni yawng a gawng malai lam amyu myu hku nna machyi hkam ap nawng let, du daw sai hkaw myit ru yawnhkyen myit hki lit li pu ba jamjau hkrum shajang nga ai amyu sha ni yawng hte maren, Maigan Mungdan (22) kaw du shajang nga ai Amyu sha ni yawng mung, pyaw timung rau, yak timung rau myit hkumhkrang langai sha kraw dung kata na sai ga shaga let kaning gaw n di,masin gaw n si, Karai Wa kaw akyu hpyi manoi kamhpa let hkam sha shajang nga ga ai lam ni gaw n htum hkayan nan she rai nga mali ai law.
Dai hta n-ga, 2008 ning a Ningpawt Ninghpang Gaw da ai Tara Upadi ni hpe tsep kawp n hkap la ninghkap ai hte 1947 ning February (12 ) ya shani, anhte a Jiwoi Jiwa ni ta masat jawm ka da ai Panglong Ga shaka Laika hte maren, amyu sha ni a lu la ging ai ahkaw ahkang ni hpe tup hkrak hkrang shapraw ya na matu, tang madun lai mat wa masai.
Ndai lamang hta Japan Mungdan du Hpunau Sam (SSND) ni hku nna mung, Hpyen yen tsin-yam ni a matu tsawra kumhpa alu sak jaw ai lam ni mung galaw lai mat wa masai. Sa du shang lawm n-gun madun lawm ai share shagan ni yawng marai (80) jan daram re lam chye lu ai.
Grau nna Rudi Kanu Mungdan kata kaw amyu sha ni yawng a gawng malai lam amyu myu hku nna machyi hkam ap nawng let, du daw sai hkaw myit ru yawnhkyen myit hki lit li pu ba jamjau hkrum shajang nga ai amyu sha ni yawng hte maren, Maigan Mungdan (22) kaw du shajang nga ai Amyu sha ni yawng mung, pyaw timung rau, yak timung rau myit hkumhkrang langai sha kraw dung kata na sai ga shaga let kaning gaw n di,masin gaw n si, Karai Wa kaw akyu hpyi manoi kamhpa let hkam sha shajang nga ga ai lam ni gaw n htum hkayan nan she rai nga mali ai law.
By: JPKS


text:
Anhte Wunpawng Myusha ni a Jiwoi Jiwa ni gaw shan hpyi laika ju sha kau timung nachying magrau grang ai ni rai nna, shumashi shumasha ni a matu mungdan gawgap da ya wa masai. Htawm e, anhte a mungdan hpe tai hpyen wa kashun la kau ya ai majaw anhte a hpuba hpushawng ni gaw tinang a mungdan hpe bai zing shabai la lu na matu ninggam langai a hpang langai rawtmalan hpang wa masai rai yang, yawshada tawn ai pandung de dai ni du hkra rai n du lu ga ai.
Shawng nnan Du Kaba Lahpai Naw Seng gaw 1949 February 13 ya shani Toungoo makau na Yetashe kaw hpang hkan masha 400 grup yin hte rawtmalan woi hpang wa sai. Dai hpang Du Kaba Lahtaw Zau Seng gaw KIO ngu ai rawtmalan hpung hpe Lashio makau Pang Shau mare kaw woi hpang dat sai. Matut nna Du Kaba Zahkung Ting Ying (NDA-K), Du Kaba Mahtu Naw (KDA), Du Kaba Lasang Awng Wa ni gaw KIO kaw na garan pru nhtawm myusha ni awmdawm ahkaw ahkang lu wa na matu laksan rawtmalan hpung ni hpaw wa masai. Ndai rawtmalan hpung ni yawng gaw tinang a mungdan kata kaw na hpaw shalat dat ai rawtmalan hpung ni hkrai rai wa sai. Tai wa gaw dai rawtmalan hpung ni yawng hpe masawp dep ai hkrai rai nga ai majaw tai wa a matu gaw rawtmalan hpung ni hpe hpyenmasa ginsup chyai na gatlawk shatai wa sai. Shing rai rawtmalan hpung ni gaw tai wa hpe jawm gasat na malai, tai wa shalat ya ai ladat hte myusha shada mahtang dingtawk ladat hte gawai ai ladat lang nna ninghkap hkat wa sai.
Kade rai nna ai laman maigan mungdan kaw nga kaba wa ai Myutsaw Mungtsaw Salang langai gaw lahta kaw tang madun tawn ai rawtmalan hpung ni a ntsa hkut hkut nai nai myit sumru yu wa nu ai. Dai hpang mungdan kata kaw grin nga sai rawtmalan hpung ni a npawt nhpang hpe aten galu la nna hkaja yu ai hpang grup yin hte htaphtuk dum ai rawtmalan hpung hpe maigan mungdan kaw hpaw shabawn dat sai lam shiga brawng wa sai. Kalang ta myit kaw pru wa ai ga san ni gaw, mungdan kata kaw grin nga sai rawtmalan hpung ni hpe ninghkap ai rawtmalan hpung rai kun? Myusha ni a laili laika htunghking hpe ninghkap ai rai kun? Tai wa hpe madi shadaw ai rai na kun? ngu ai re.
Sawk sagawn la lu ai shiga gaw, grin nga sai rawtmalan hpung ni hpe ninghkap na matu n re. Dai grin nga magang sai rawtmalan hpung ni yawng gaw, anhte myusha ni hpe tai wa gara hku shalau roirip wa ai lam mu chye sai rai nna, myusha ni a pandung de lahkam du lu na matu yi-ngam jut langai kaw shang lawm na matu Israel myusha ni kaw na kasi yu la ai re. Dai ni na ten hta anhte a myusha ni gaw maisau pa kaw ka ai laika lu wa saga ai. Ahkyak htum gaw Yehowa Karai Kasang hkangda ya ai Ja Chyum mungga ni mung chye la lu saga ai hta n-ga, damlada ai mungkan hpaji ni mung chye wa nga saga ai. Dai majaw byin mat wa sai mabyin masa ni yawng gaw mai kaja ai lam ni mu chye wa hkra matsaw lahta tang kaw na lam madun la ai rai na sai ngu myit dum dat ai. Dai shaloi, shada ntsa chye na hkat wa nna kahkyin gumdin ai atsam marai myit hpe shatsaw la lu ai marang e, shada ninghkap hkat nga na malai, rawtmalan hpung ni yawng gaw awngdang na mahkrun mu wa shajang na masai ngu hkam la ai. Shing rai myusha lam yan hta byin mai ai shara kaw shang tsap lawm ai hku nna, dephkap ai myutsaw manang ni hte maigan mungdan kaw rawtmalan hpung nnan hpaw shalat dat ai re, nga ai.
Dai Myutsaw Mungtsaw Salang wa a shingdu lam hkaja yu ai shaloi, shi a kawa gaw Sara Kaba Maran Lamau Shan rai nna, Kutkai Chyumjawng kaw na laram ningtawn ai jawngma madang hku hkaja la wa sai. Shing rai Karai Kasang a mungdan maden zinghka wa lu na matu Kutkai Ginwang Hkalup hpung kaw na Missionary bungli hta shi hpe Miwa mungdan de majen je sa na matu 1947 ning kaw lit kaba shatsam dat ma ai lam na chye lu ai. Shi a kasha Salang Maran Nan Kyin gaw Miwa mung kaw shangai chyinghkai wa ai hte maren, Miwa mung na dakkasu jawng kaw na mungdan uphkang ai tara hpaji ninghkring hku sharin la wa lu sai. Maga mi de tinang myusha ni a htunghking hte laili laika chyoichye hkra sharin la ai zawn, myusha a ntsa myitkap myitdun ai wa mung rai nna Ningbaw Kaba Maran Brang Seng hpe dangdi dangdep ai atsam hte garum shingtau wa ai lam hte maigan mungdan kaw rawtmalan hpung nnan hpaw shabawn ai kaw Salang langai hku shang lawm ai lam na chye lu ai.
MARAM AI NINGMU
Mungdan kata kaw hpang wa ai rawtmalan hpung ni a ntsa maram yu ai shaloi, hpung langai a kata kaw ndum shamyi dumbru dumbra byin shangun nna shada gasat shangun ai lam, hpung langai hte langai gasat hkat na matu mahkrun shalat ya ai lam, rawtmalan hpung ni, mungmasha ni hte maigan masha ni a lapran kaw manghkang amyu myu shalat ya ai lam, dai ni na ten hta byin nga ai lungseng maw manghkang, nang hpam pat jasan manghkang zawn re ai ni hpe ra yang ra ai hku galaw lu na matu tai hpyen wa kaw na aten shagu dephkap nga malu ai. Shing rai, rawtmalan hpung ni, mungmasha ni hte maigan masha ni a matu maroi nni, masin gaw nsi, tai wa roirip ai hpe hkamsha wa saga ai. Raitimung, maigan mungdan kaw hpaw shabawn dat ai rawtmalan hpung hpe seng ang ai mungdan a tara hte makawp maga da ya ai rai nna, tai wa a matu dingtawk sa jahten lu na n rai nga ai.
Lai wa sai ten ni hta anhte a myusha ni gaw rawtmalan hpung langai a hpang langai hpaw jat wa saga ai. Raitimung dai lawhtam wa ai n-gun gaw, tai hpyen wa a matu lagaw lata shalaw ya ai lachyum de shanang wa sai. Kade a mara rai kun, ngu ai hpe myit sumru yu ai shaloi, anhte myusha ni yawng (rawtmalan hpung ni a Kanu Kawa ni rai nga ai shawa masha ni hte rawtmalan hpung ni yawng) a ningra ai lam rai nga ai hpe myit dum wa ai. Ja Chyum mungga a matsun maroi hta, "tinang shut ai hpe yin la nna gram sharai la u" nga ai. Dai matsun maroi hpe madat mara ai ni gaw rawtjat ai myusha ni byin tai wa masai. Tinang naw kaji nga yang salang langai gaw, tinang hkam la ai lam kade angawk nna kade shut ai hpe madi madun let gram la na matu tsun wa yu sai. Chyeju dum na malai, tinang kaba jang dai salang hpe kaning di kau na lam myit ga-un wa yu sai. Kaba wa ai shaloi myit malai lu nna dai salang wa hpe chyeju dum ai lam ga hkaw mi sha pyi tsun na matu shi hpe hkan tam yu yang, shi a lupwa hpe sha sa mu lu ai. Dai shaloi, myit malai lu ai shani gaw hpang hkrat mat sai lam dum wa ai re.
Dai ni na ten hta anhte Myusha ni mung Karai Kasang a chyeju marang e, dumhprang chye chyang ai amyu ni byin tai wa lu magang sai. Lapu zawn zai rawng nna, hkru du zawn shingdi nga na hpe madung tawn ra na ten du sai lam Nu Wa Hpu Nau Ji nban yawng hte dum shajang let shadik shatup sa wa nga na masai lam kam dat ai rai.
JJ Lum Dau


text:
Myutsaw salat hkahpawk Tsin yam???
Hkagaranyang, Sumprabum, Putao, lungshayang, Langnaw du hkra lam
dingyang hkan nna, Sumprabum mare de du shang sai.
Modo lam yawng pat mat sai, pungswi ju hte hpring rai nga ai lam hku Du kaba Zau Tu hte
hpyen hpung ni Hpung-in yang kaw na Lawkhkawng ga de lung wa ai shaloi lani mi hta Sergernt Dumsa Munglen hte Nwawt La Raw shawng lam shawng lade lit la nna hkawm sa wa ai shaloi Lungga yang kaw hkring sa nga yang Myen hpyen hpung ni hkap nga ma ai.
Lt, Wohkyung Zau Ring woi awn ai Putao colon de anhte hpyen hpung ni du wa saga ai. Dai shara kaw lam amyu myu bawngban jahkrum ga ai.
September 10, 1964 ya shani re. Namhtumhku agyi Lisu Wafu hpung ni gaw Rumarawng hte Maraubum na American hpyen hpung ni nbung li hte hpawn hkrat si ai kaw na, browning machine yawng pawng (35) tup hpe mu hta ai, Wohkyung Zau Ring a camp kaw tang tinggren da sai.
Du kaba Zau Tu hte kaga du salang ni bawngban nna, India de maigan kyit hkai
galaw sa na matu jahkrup nga ai shaloi, Myen hpyen hpung ni a kajawng sha du lung wa nna, gap htim wa ai majaw, hprawng bra htingnut mat sai. Dai shara kaw Browning machin (5)tup hpe tawn kau da sai. Browning machin (30) tup hpe gaw lu hpai la saga ai.
Dai shani kaw nna, Du kaba Zau Tu hte Slg kaba ni hpe Lungsha yang Ndawng bum de lung wa shangun dat ai hpang anhte fighting la ni lani mi hta (3) lang gap hkat ga ai. Malu masha grai yak ai hte hkyepdin nlu ai, nlung grai makram ai, ju ju ai hte grai jamjau lai wa sai. Dai hpe Myen hpyen hpung ni mung gap hkat jin nna, ndang hkam ai majaw Putao de bai nhtang wa ma sai.
September 20, 1964 Ya shani colon bai garan dat sai.
1.L.t, N-gawk Ja Naw ( Marawt ga)
2.T.O, Lagawng Tu ( Durip ga)
3.Slg, kaba Ngalang Tang ( Nga Lang ga)
4.W.O-I, Htingnan Tu ( Htum Jung Ga na)
Dai aten hta Lokmo colon kaw na anhte a kahpu kanau ni hpe Myen ni Sumprat dawk bang ai majaw, Rawang la ni myit hten nna, naw ku jawng kaw rau naw ku nga ai aten hte rawt htim gyit gayet sat wa ma ai.
Dai kaw hkrat sum mat ai ni aw,
1.Slg, kaba Ngalang Tang
2.T.O, Lagawng Tu hte shi a colon ni yawng majan hkrat sum mat nna, W.O-I Htingnan Tu, Ruwang kasha, Lisu kasha hte Maru kasha ni marai 5 tup lawt wa ma ai.
Wawhkyung Zau Ring woi awn ai Putao colon, Hpakmahku camp (KRCME) kaw nna, Namhtunhku agyi Wafu ni hte Hpakma hka hku hkan n na, India de rawt mat wa sai.
Du kaba Zau Tu hte Slg kaba, hpyen hpung,hpyen la ni yawng hpunau Lisu ni lam madun nna, n-gu gun lit la rawt mat wa saga ai. Manga ya manga na tup hkawm sa ai hpang Mungyak hka hku Pinongzup lam hte Chyaukang lam numbraw kaw du wa lu sai. Dai shara kaw tap gap nna, byin mai ai daram shakut nga lai wa saga ai.
Hpu nau lisu salang ni hpe India hte Putao ga de n-gu sa gun la na matu lit jaw dat saga ai.
Du kaba Zau Tuhte hpyen la nga manga yawng gaw bungli helicopter hkring na matu nbungli pa htu let hkap taw nga ga ai.
Dai hpang bat mi na mat ai shaloi, India hte Putao na hpunau lisu salang ni mung ndu rai let, n-gu sha na htum mat wa saga ai. Dai ten hta kaba dik rai nga ai Du kaba Zau Tu hte Slg kaba Pungshwi Zau Seng gaw hpyenla ni yawng sha na matu nga-tsang ni hpe myek ai lit la nna, ngam ai hpyen la ni gaw tsun nma dik hkra kyin nga ga ai. N-gu nlu ai majaw, Sumpai lap hte sha hpa shadu sha let asak matut lai wa saga ai.
Hkatsit yang camp, Putao, Chyaukang lam, Pinong Zup Lam, Mungyak Hka hku hte Lungsha yang camp kaw lisu salang ni woi la nna, Kawa waga si hta dup sha let, asak matut lai wa saga ai. Shat nau kaw si ai majaw ningwa daw si dup sha nna, agyi La Yun hte manang ni sha nang ai majaw agyi, La Yun wa htan mat ai(food poison byin ai). Dai shara hta shani nhtoi htoi yang ahpye alam rai, bum machyi ai machyi mawau grai sawng ai. Shat sha na rai yang lata hte
ahpat kau nna, she shat n-gup mi hta bang mai ai.
Du kaba Zau Tu hte Slg kaba Pungshwi Zau Seng ni grai ahkyak ai laika ka na matu wan nlu ai. Machyi mawau nau kawa ai majaw sut kang nna she laika ka mai ai. Shana nsin hta marau hpun hpya shatu la nna she laika lu ka ma ai.
October 5/10/ 1964 ya shani Putao kaw na n-gu gun ai Lisu slg ni hte India na jumdwi hte nga chyu gun ai ni bai du wa ai majaw sha asak bai matut lu ga ai.
7/10/1964 ya shani India ga jarit Chyaukang bum de lung wa lam hta masum ya hkawm nna, 11/10/1964 ya shani Dayun hka hku India Vijinagar kaw na Kala hpyen dap nga hte matut nna, bai wa sai. Chyau kang bum hte Hkatsit yang kaw Capt. Nchyaw Tang hte Slg Nwawt La Raw gaw hpyen la marai shi hte camp galaw shara bai jahkrat sai. Du kaba Zau Tu gaw Htingnan ga de shara jahkrat sa mat sai. Chyau Kang bum kaw nna Viginagar de na lu sha jum, jumdwi, ruti sa gun sha lu sai. Kala hkyepdin ni lu din sai.
Kala kaw na lu sha ni hte Putao na Lisu ni a n-gu galai sha lai wa sai. Slg Nwawt La Raw gaw bum hta u hkam sha woi n-na, shat mai tam sha woi ai.
Du kaba Zau Tu ni bai du wa nna, Lamu ga contour map yu sharin sai. Dai kaw nna, lamu ga map yu nna, hkatsit yang kaw nna, ru marawng bum ntsa hku Njoi ga de masum ya tup nam ashep hkret di yang Matsi hka kaw du wa lu sai. Bat mi na jang Njoi ga de du wa lu sai.
Dai hpang Sumpyi yang kaw na VDF marai 100 jan hpe Slg Nwawt La Raw incharge galaw nna, lam nnan hku n-gu the malu masha gun sha lu sai. Dai hpang shata mi na ai hpang Hugawng pa na magwi 35 htet nna, Kahkaw camp du hkra n-gu htaw sha sai. Dai shara kaw shata 5 ram nga lai wa sai.***
October 18 1964 ning e,***India gala mung hte Wunpawng Mungdan asuya KIO kyit hkai dat kasa lam matut na*****


text:
India mungdan kaw Jinghpaw amyu sha ni gaw, ASAM hte ARUNACHAR mungdaw ni hta shanu nga ma ai. Ndai shara
ni hta Jinghpaw amyu sha ni gaw shaning law law kaw nna, du shanu nga sai. Ndai Jinghpaw amyu lakung ni gaw, moi kaw nna, shan hte a lamu ga ni hte ya du hkra, n daw, n hka rau nga lu ma ai.
INDIA mung gaw shanglawt lu ai mungdan kaba rai nna, Jinghpaw ni mung, dai shanglawt lu ai mungdan kata kaw, shanhte a laksan ahkaw ahkang lamu ga kaw shanu nga ma ai. India na Jinghpaw ni a ahkaw ahkang hpe bai yu yu ga.
1. India nga Jinghpaw ni gaw, mung masa galaw lu ai ahkaw ahkang nga ai. Shanhte nga ai buga ginra hta shan hte nan ra
lata poi shang shingjawng na ahkaw ahkang nga ai. Shanhte shanu nga ai shara hpe shanhte ra lata dang jang, shanhte nan up hkang mai nga ai. Mung masa hpung hta shanglawm shamu shamawt mai ai.
2. Shinggyim ahkaw ahkang nga ai. (masha n law ai majaw, n law ai amyu ni gaw, n gun n nga ai lam gaw, nga ai.)
3. Tinang htunghkring hpe wanglu wanglang,galu kaba hkra galaw na, makawp maga na ahkang nga ai. Makam masham
lam hta wanglu wanglang kamsham na ahkang nga ai.
4. Hpaji hparat hpe wanglu wang- lang sharin na ahkang nga ai.Tingyeng jawng ni hpaw nna, sharin na ahkaw ahkang nga ai. Tinang Jinghpaw laika hpe asuya jawng kaw nan sharin lu ai ahkaw ahkang nga ai.
5. Wanglu wanglang hkawm sa na ahkaw ahkang nga ai. Wanglu wanglang ja hpaga ga na ahkaw ahkang nga ai. Wanglu
wanglang tsun shaga na ahkaw ahkang nga ai. Wanglu wang lang laika dip shapraw na ahkang nga ai. Wanglu wang
lang rem lu rem sha, hkai lu hkai sha na ahkaw ahkang nga ai.
6. Tinang lu tarn ai sutgun, hte dum nta lamu ga ni hpe shim ai hku madu da lu ai ahkaw ahkang nga ai.
7. Jakrung jakrai ni hpe madu a mying hte shan hte a ginra kaw shachyaw lu ai ahkaw ahkang nga ai.
8. Ya du hkra Jinghpaw mungdu ni shanhte a lamu ga hpe madu nna nga na ahkang nga, makawp maga da ai lam nga ai.
(Hpalap hte kaga hkai n mai hpe hkai lu hkai sha nna, kan bau nga ai.) Makam masham gaw, bukda hte nat hpe kam
sham ai ni law ai.) Ndai gaw, India mung kaw shanu nga ai, Jinghpaw amyu ni hte Jinghpaw buga a lam re.
Naw matut na Daw II de


text: October (12) ya shani Myen dap ni hte Sam Hkyen Pitutsit ni manghkang byin lai wa ai lam shiga na chye lu ai. Kamaing Bruha kawng na tsit gyawng mhu (စစ္ေၾကာင္းမွဴး) kawn Sam Hkyeng Pitutsit ni hpe shaga la nna Shanglawt ni hpe sa gasat na matu matsun lai wa ai hte Sam Hkyen ni kawn shanhte hpe chyu shawng lam de dat nna gasat shangun ai hpe nra ai lam tsun hpaw wa ai majaw ya na zawn manghkang byin wa ai re lam na chye lu ai. Ya ten shawng lam majan pa de n kam sa ai Sam Hkyeng Pitutsit hpyen la ni gaw mare kaw na hprawng yen hkawm nga ai lam hpe mung shiga na chye lu ai.


text:
Daini na ai Dap Ba 4 na Jahtum shiga
By Mang hang duwa
10 / 5 / 2014 ya shani Dap Ba 4 Dung 2 ni a shara hta, Dung 2 kaw na Myu Tsaw share ninghkring ni hte, Hpunau ni yawng jawm gumhpawn da ai " F . U . A " ni jawm gumhpawn gasat ai gaw, jahpawt hkying 7 kaw nna shana hkying 9 du hkra Dap Ba 4 Mung Ji ga hta shani tup sinat mahku nsen n sim n sa ngoi kadu taw nga ai lam , Dap Ba 4 shawng lam ginra kaw na myu tsaw ni shana wa ma ai. Laja lana gasat gala ai lam shara 3 nga ai.
Shawng nnan, Ta Mung Nye kaw na pru wa ai myen hpyen ni hpe, Pying Lung hte Nam Sa hka lapran kaw hkap gasat ai, Dai hpang Man Je Pa myen dap sa zing ai, dai kaw na myen ni yawng hprawng mat sai, Man Je hpyen Dap mung yawng nat shagrawm kau da ya sai.
Kawng Lim Balawng Kahtawng lawu Namsa Hka lahta kaw shani tup gasat poi byin ai, Myen maga si hkala law ai, Dai hpang shana maga de gaw, Nam Maw Pa ntsa kaw bai gasat hkat ai.
Ya yang Myen ni gaw Mung Ji mare kata kaw hkrai hpyen n-gun 1000 mi jan wa kahkyin taw nga ma ai da, Gumra grai law kaw sinat machyu pala law htaw nga ma ai nga nna Buga masha ni kawn shana wa ma ai. Bai nna shanhte kawn hkyak hkyak shana wa ai lam gaw, Lanam ta mung shang wa re majaw, marang palawng, marang kyepdin hte ready made lusha ni law law grai ra ahkyak taw nga sai , dai majaw galaw kanang ga kaw na Myu hpe tsaw ra ai manaw manang ni yawng hkra lam amyu myu hku nna shang lawm karum la na matu htet shana shangun dat ma ai.
"Kaja wa shang lawm karum na wa hpe sha Ph hte hkring dat jaw na re"


text:
skip to main |
skip to sidebar
Kachinland : shiga
Shiga gaw, mani (19.3.13)
hta Mogaung e Hpakant de lung wa na matu M hpyenla ni modo hte 700-800 daram
bai du jat ai lam na lu ai. Ya yang mungmasha ni gaw, majan bai byin wa na hpe
makram jawng nga ma ai. LZ de lawuga na Hpungkyi ni SS lam hkawm lawm masu let,
jashawn la ai hkrum nna du taw nga ai gaw Kaichyan ni re majaw, Lachyum n kaja
ai; Kumla n kaja ai; Kaning re awu asin mandan lakle ni, sawa sagan ni woi lung
wa ma n dang chye ai; majan bai shabyin na matu lai ladat hkum sumhpa bai galaw
nga ma ai nga nna, MKA de na kyu hpyi hpung ni hkrit tsang ai lam shana wa ma
ai. JIC gaw, n tsang ra na re; LZ gaw akyu hpyi ai buga ginra she re; KK ahkaw
ahkang jaw na n re; myit asan hte majan bai n byin u ga she akyu matut hpyi nga
ga ngu nna, htang shana dat nngai.
Kamsham let,
JIC


text:
JIWOI JIWA NI A MUNG SUMTU
- Myi n mu, na n na ai ni a matu mung magawm malawm, shalawm shala galaw mu.
- Dung lahkum yen ya tim, dinghpring tengman ai lam hpe gaw hkum tat kau.
- Chyili n greng, masha e n shareng.
- Manawn Sumpra Prat hkum de mu, Gyitgu gyitnoi prat she de mu.
- Nga Sumbrun zawn Hkahku Hkanam masat ya chye ai masha she tai mu.
- Darawng kanu Dara Wahku hpe galoi mung dum mu.
- Katsing ja hkum sha, madawn na.
- Wa Ndu yup nga na ten hpe hkum ala.
- N-gup aga mung reng, lai kyang hpe mung shateng mu.
- Ndang hkum tai myit, Banang she tai mu.
1.Myi n mu, na n na ai ni a matu mung malawm magawm shalawm shala
galaw mu
Myi n mu, na n na ai ni ngu ai gaw-
(1) garai n shangai ai, grai n pra ai htawm nga htawm pra shinggyim masha ni
(2) ga kata, ga ntsa, hka kata e hkrung nga ai dusat dumyeng guji guyang hte
hpun kawa maling mala ni
(3) hkahpawk, hkashi hkanu ni
(4) nsa n tu tim, manu dan ai nhprang sut rai ni hpe ngu ai re, nga ma ai.
Jiwoi Jiwa ni a myitmang hpaji(Philosophy) hta- Shinggyim hpe shareng ai.
-Masha hpe shagreng ai. Dai hpang she;
-Jinghpaw tai ai ngu hkam la ai lam nga masai re.
Lachyum gaw;- shinggyim shawng tai ai, dai hpang ring chying ai, kunghpan zet let ai, makyin jinghku jing-yu law ai, tang du masan sa ai masha (Jinghpaw) tai wa ai re ngu ai lachyum rai nga ai.
Moi shawng de na kaji kawa ni gaw tinang a dinghku kata e kasha kanam ni ma shangai shaprat ai shaloi, ma hkrap ai ningsen na ai hte rau, “Hkrang gaw gu a ni e? nga ai ga shawng san ai rai. “Gu ai, abawng alang re” ngu htai ya ai hte rau, “aw law! shinggyim gaw tai sa, masha tai na matu shakung shapan ra sai” nga nna tsun shaga masai.
Bai, nat jaw ban prat hta poi shing-ra hkan e shat lu sha gam jaw gam ya ai shaloi, hkum gawng li ai amyu shayi sha dinghku num ni hpe gaw marai lahkawng a matu jaw ya ai re. Hkritung hkriwang na ma a matu shalawm ya ai lam rai nga ai. Ndai zawn re ai mai kaja ai htunghking ningli nga sai rai. Hkung-rang u ni di kraw kasha bau ai aten hta dai u ni hpe n hkwi sha, n gap sha ma ai. La ma wa dai aten hta langai ngai gaw hkung-rang u hpe gap sha ai rai yang, mare salang mare agyi myitsu ni gaw daru sharin ai lam ni rai nga ai. U numji numjoi ni a kasha bau rem ai ma ni hpe mung grai si mani ai ladat hte, “Nanhte ma ni u kasha hkum bau hkum rem, u kasha bau ai ni a lata gaw gari ai da, lata gari yang lata n ding ai, lata n ding jang jaugawng mukkyu n tai na hpe n hkrit myit ni?” ngu shadum jahprang sharin shaga masai law.
Shaning mali tsa manga tsa na matu tau nau nna tau hkrau nna masing masa gran let, shing-ran kaja mu ai hte asak hkrung nga pra ai hpe ndai zawn shagawp ma ai law. Dai majaw mung asak prat gu asak galu ma ai rai. Dai sha n ga, mung sumtu lam yan hta gaw; gamung jahta ai (gamung dup ai) ga rawng rawng ai, mahtai shaw ai hte tatut hkrang shapraw ma ai. Daini na ban prat ga hte tsun ga nga jang, pu pu le le hkut hkut nai nai bawngban mahtai shaw hkrang shapraw ai ngu na rai nga ai. Dai n rai yang gaw, majun maumwi mausa ni, manau hte manau shadung maka kumla ngu ai ni mung lu la na n rai ga ai law. Ang katut hta hkrup galaw ai lam lama mi mung n nga ai rai.
Myi n mu, na n na ai ni a matu mung magawm malawm shalawm shala galaw mu ngu ai mung sumtu a lachyum hpe “Myit hkrum ai hte sha n ram ai, myit mang hkrum ra ai hpe tsun ai re” nga nna mung lachyum htai ma ai.
Myit hkrum ai a lachyum gaw ntsa lam ga gamung (ta shawa ga) rai nna, tatut galaw sawa na magam hte makan n lawm ai nga ma ai.
Myit mang hkrum ai lachyum gaw tatut jasat jasa galaw na matu lai sai lai sa ( lai ladat) du hkra, myit hkrum mang-rum ai, si tim rau si, prawn tim rau prawn ngu ai lachyum re, nga nna tsun ai law.
- Dung lahkum yen tim tengman dinghpring ai lam hpe gaw hkum tat kau
Dung lahkum- Tingnyang
Ningbaw ningla, woi awn kaja a shara
-Myihtoi
Jaiwa ningwawt lahkum
-Mungdu
Gumrawng Gumtsa hte Gumchying Gumsa
Anhte a jiwoi jiwa ni gaw ndai mung sumtu hpe mung grai ahkyak shatai sai rai. Daini na anhte zawn hpaji janmau hpan hte hpan n lu ai raitim, Mung ngu ai lamu ga hpe madu lu, uphkang lu masai rai. Dai gaw tengman ai lam hpe hkan sa ai, sadi dung ai majaw rai nga ai. Tengman dinghpring ai lam hte magrau grang share shagan let sadi dung ai majaw, Mu hpe shayu lu ai. Darawng Kanu Dara Wahku hpe shaga lu masai rai.
Sadi dung ai: sadi dung ai majaw ga kang ai hte hpyen hpe shachyut manga dang kau ai. Asak aprat gawng kung dingla ugut gu shamu shamawt n lu ai shani, hkringhtawng htawt, manawng htawt dung lahkum yen ya tim, sadi lang sadi dung ai hpe gaw n tat ma ai, n kau ma ai. Jiwoi jiwa ni gaw;-
-Amyu sha lam yan hta sadi dung ai.
-Lamu ga hta sadi dung ai.
-Ga shaga ai hta sadi dung ai (Hkrup mara tu maka n shaga ai)
-Htunghking ningli hta sadi dung ai.
-Hku hkau kanawn mazum ai lam ni hta sadi dung ai. Ja gumhpraw sutgan n marin ai.
-Shat lusha hta sadi dung ai, sake manawn n sha ai.
Hpan Wa Ningsang Shagyit Pawt Ninghpang Chye Wa Ningchyang hpe kam ai.
Dai majaw dung lahkum yen ya tim tengman dinghpring ai lam hpe hkum tat kau, ngu ai ga tsun shaga ai lam nga wa ai law.
Hkawp Pungwa


text:
27 August 2011 (Mashang) shani hta KIA ginjaw dabang, Alen bum, Hpungmai Gawknu hta Padang Hkrunlam Majan masing hte seng nna dap shawa ni hpe sanglang hpawng galaw ai lam chye lu ga ai.
Ndai Padang Hkrunlam Majan Masaing sanglang hpawng hpe 10:00 am aten Ninggawn Daju Alen bum, Hpungmai gawknu hta Lat Du Up Jum Pausa Lum Awng (Hpyen Awn Du Tsang – I (Reng)) kawn zuphpawng hpaw-awn galaw ya nna, KIA Dap Awn Daju, Du Daju Gunhtang Gam Shawng kaw nna, Magam Dap, Makan Dap shagu na Dap Shawa ni hpe Padang Hkrunlam Majan Masing hte seng nna tsun sanglang dan lai wa ai. Dai hta, Myen Hpyen Asuya hte gaphkat jahking nna, simsa lam mung masa ku de lang hte lang shakut yu ai raitim, KIO hpe Myen Hpyen Asuya gaw ladat amyu myu hku nna KIA Dap shamit kau lu na masing hte Dap Shawa hpe roi rip zing-ri sha nga ai mabyin ni law law lang hkrum sha lai wa sai. Raitim, KIO gaw Mung masa bawngban lam de du wa lu na matu myit galu hkam sharang nna Mung masa ku hta bawngban jahkrup lu hkra shakut yu lai wa sai.
Myen Asuya, Hpyen Dap ni gaw KIA Dap Dung 5 ginra hta jahte tam ai hte KIA Dap dung 15 ginra de htim shanyem wa ai majaw, 2011 June 9 ya kawn Gap hkat hpang wa ra ai lam mabyin hpe tsun sanglang dan ai. Ndai laman Myen Asuya,datkasa ni hte hkrum bawngban ai lam galaw shakut yu tim, Myen Asuya ni gaw mung masa n lawm ai simsa lam woi bawngban ai hpe KIO Ginjaw Komiti gaw 17 ning Mung Masa bawngban lam n lawm ai gaphkat jahkring lam a majaw Amyu Sha hte Mungdan kata hkrat sum kau ai Mung Masa, Shinggyim masa ahkaw ahkang mahkrum madup hte Buga de na Kanu Kawa ni hpaji jaw da ai hte maren, KIO Ginjaw Komiti gaw Mungdan hte Amyu sha ni a lahkam n woi htawt shut hkra sung sung lili sadi sahka hte woi-awn jasat nga ai re lam tsun sanglang dan lai wa ai. KIO gaw Munghpawm Myen Mungdan ting Mung Masa ahkaw ahkang hte simsa lam lu wa hkra Munghpawm kata Amyu bawsang ni yawng shanglawm ai UNFC madang hku nna, mung masa bawngban lam woi-awn na hpe ra sharawng ai lam tsun lai wa ai. Karai Kasang kaw akyu hpyi manoi manat nna Ginjaw Komiti kawn lam woi ai hpe kam hpa let ang ai magam bungli hpe gun hpai sa wa na lam numhtet ga ni tsun sanglang lai wa ai.
Ndai hpawng hta du shang lawm ai Dap shawa n-gun 1000 jan rai nga ai. Kaga Ginjaw komiti Salang ni mung Hkamja Dap, Laiza Hpaji Jawng, Hpyen yen Dabang, Munglai Hkyet, Pajau Bum, Dap Ba (5) hkan de Dap Shawa, Mung Shawa ni hpe 26 August 2011 (Hpan) shani kaw nna sanglang dan ai zuphpawng ni galaw sai lam chye lu ga ai.


text: 9 June, 2014 ( Monday ) ya shani hkring 10:00 am hta, Jinghpaw Wunpawng Mungdan kaw majan byin taw nga ai 3 ning hpring ai nhtoi hta KRC hku nna woi awn let Malaysia kaw nga ai Myanmar Embassy shawng kaw ndai majan hpe ning hkap ai shawa ngun madun ai lamang hpe galaw sa wa na ga ai. Ndai lamang kaw anhte wunpawng myusha ni sha n-ga, Malaysia kaw nga ai myen mung bawsang myu lahkung rai nga ai ( karenni, Karen, Chin, Mon, Arakan, Shan) yawng jawm hpaw da ai Coallition of Burma Ethnics,Malaysia (COBEM) ni yawng mung shang lawm na re ga ai. Shing re ai majaw ndai lamang hpe anhte Jinhpaw Wunpawng Myusha ni yawng ah lu sha shang lawm ga ngu hkungga let saw lajin dat ga ai. Dai shani hta hpun na matu ( T-shirt ) hpe ma lajang da ga ai. Kata lam (detail planning) ni hpe ma bai shana wa na ga ai. Yawng hpe grai chyeju kaba sai.


text:
Karai Kasang Kaw Na Kabu Gara Shiga
Karai Kasang kaw na kabu gara shiga gaw hpa rai ta? Dai hpe hpa majaw kam mai a ta? Ndai laika buk gaw Chyum Laika gasan ni hpe mahtai jaw ai.
Ndai Laika Buk Kaw Na Akyu Lu Mai Ai Lam
Ndai laika buk gaw nang Chyum Laika hpe hkaja lu na matu karum ya na re. Matsun da ai Chyum daw ni hpe na a Chyum Laika hta gara hku tam mai ai lam hpe yu u.
Kabu Gara Shiga Gaw Hpa Rai Ta?
Karai Kasang kaw na kabu gara shiga gaw hpa rai ta? Dai gaw hpa majaw ra ahkyak ai hte anhte hpa galaw ra na kun? ngu ai ni hpe hti yu u.
Karai Kasang Gaw Kadai Rai Ta?
Karai Kasang a amying gaw hpa rai ni, shi anhte hpe lanu lahku nga ai kun?
Kabu Gara Shiga Gaw Teng Sha Karai Kasang Kaw Na Kun?
Chyum Laika shiga gaw teng ai hpe gara hku chye lu na ta?
Yesu Hkristu Gaw Kadai Rai Ta?
Yesu hpa majaw si hkam a ta? Gawng malai jahpu gaw hpa rai ta? Ya Yesu hpa galaw nga ai kun? ngu ai ni hpe hkaja u.
Mungkan Ga A Matu Karai Kasang A Yaw Shada Lam Gaw Hpa Rai Ta?
Mungkan ga hpe Karai Kasang hpa majaw hpan da ai lam, yakhkak jamjau ai lam ni galoi htum mat na lam, mungkan ga hte dai hta nga ai ni a matu htawm hpang prat gaw gara hku byin na lam ni hpe Chyum Laika hta sanglang dan ai.
Si Mat Ai Ni A Matu Hpa Myit Mada Shara Nga A Ta?
Anhte si mat ai hpang hpa byin mat ai rai? Anhte a tsawra ai si mat sai masha ni hte bai hkrum lu na kun?
Karai A Mungdan Ngu Ai Gaw Hpa Rai Ta?
Karai Mungdan a Hkawhkam gaw kadai rai hte Karai a Mungdan gaw hpa lam ni hpe shabyin ya nga a ni?
Ruyak Jamjau Hte Nhkru Ai Lam Ni Hpe Karai Kasang Hpa Majaw Byin Na Ahkang Jaw Da A Ta?
Nhkru ai lam gara hku byin wa nna, dai hpe Karai Kasang hpa majaw matut nna byin na ahkang jaw da a ta? Ruyak jamjau ni htum mat na kun?
Kun Dinghku Ngwi Pyaw Hkra Gara Hku Galaw Lu Na Rai Ta?
Ngwi pyaw ai Karai Kasang Yehowa gaw, kun dinghku ni hpe ngwi pyaw shangun mayu ai. Madu wa, madu jan, kanu kawa, ma ni hte seng ai, Chyum Laika hta na tatut hkrak re ai, hpaji jaw ga ni hpe tam yu u.
Teng Man Ai Nawku Htung Hpe Gara Hku Ginhka Lu Na Kun?
Teng man ai nawku htung kade nga ai rai? Teng man ai nawku htung hpe ginhka mai ai lam manga hpe yu ga.
Karai Kasang A Tara Ni Gaw Anhte Hpe Gara Hku Akyu Jaw Ai Kun?
Anhte hpa majaw lam matsun ra ai hte, gara Chyum Laika tara lahkawng gaw ahkyak ai lam hpe Yesu sang lang dan ai.
Karai Kasang Hte Gara Hku Ni Htep Lu Na Ta?
Akyu hpyi ga yawng hpe Karai Kasang madat ya ai kun? Anhte gara hku akyu hpyi ra a ta? Karai Kasang hte ni htep na matu kaga hpa ni galaw ra na ta? ngu ai lam ni hpe tam yu u.
Nawku Htung Ni Kade Nna Yang Hpa Byin Mat Na Kun?
Shinggyim masha ni yawng, teng man ai Karai Kasang hpe sha, myit hkrum mang rum let nawku ai aten du wa na kun?
Karai Kasang Hta Hpa Majaw Uhpung Uhpawng Langai Nga A Ta?
Teng man ai Hkristan ni hpe gara hku hte hpa majaw hpawng de da ai hpe Chyum Laika hta tsun da ai.
Hpa Majaw Matut Nna Hkaja La Ra Ai Kun?
Karai Kasang hte seng ai na a machye machyang gaw kaga masha ni hpe gara hku akyu jaw lu a ta? Hpa ahkaw ahkang ni nang lu la na rai?


text:
Saturday, July 9, 2011
J.W hpyen hprawng lanu lahku jinghkri RANIR hpaw
Thursday, July 7, 2011
Myen a laika KIO Ginjaw de WMR sa jaw
Jinghpaw mungdaw Myen asuya a Shimlam hte Ga Jarit hte seng ai lithkam salang Lt-Col Than Aung a laika hpe WMR Ningbaw Tsumhpawng Sinwa Naw hte amumadu Slg. Labang Gam Awng yan sa jaw ai re lam, Laiza na KNG Jinghpaw Shiga Dap shi htawn tsun ai.
KIO maga mung laika langai hpe Myitkyina daju Myen asuya Dingdung Daw Daju (Ma-Pa-Hka) de WMR salang yan hku nna, shalai dat na re lam chye lu ai.
Tuesday, July 5, 2011
KIO Slg. La Nan a ga, shawnglam dap matsun hte shai
Myen hte hkrum ngut ai hpang Slg kaba La Nan tsun ai, “Myen hte simsa lam jahta ai kam mai ai shadang n nga shi ai majaw, shawnglam na KIA hpyendap ni hpe gap hkat jahkring na n matsun shi ai re” nga ai.
N shawp n Kaja ai Simsa Lam gaw Hpyen Majan hta grau Sawng
Bum ni krin, hka ni hket, ahkaw ahkang pat ram ram machyi mat sai re. W.P sha ni a buga gaw ana kaba lu na laswi lasa hkyet taw sai machyi masha hte bung taw sai re. W.P sha ni a prat mung Nga madim kata rawng ai Nga ni hte bung nga ai. Dai re majaw myusha yawng a lu la ging ai rap ra ai ahkaw ahkang hte tinang gam maka hpe tinang ran lu ai ahkang hpe hkrang shapraw ya na jet ai sim sa lam kaw na lai na laga gaw Myen hpyen a Mahkam sha re ngu mu mada ai.
Dai ni na W.P myusha yawng a mung masa gam maka gaw KIO/KIA a lata hta nga ai re majaw KIO/KIA hkrat sum yang anhte W.P sha yawng hkrat sum ai sha re, KIO/KIA lam woi shut yang anhte W.P myu mat na re. Ya na zawn Myen hpyen gumshem a KIO/KIA hpe majan baw ai lam gaw W.P sha yawng hpe majan baw ai lam re majaw anhte W.P sha ni yawng mung ladat amyu myu hku ninghkap kasat sa wa ra sai aten re ngu kam ai.
“Pu gan yang sin machyi ai” myutsaw myit hte W.P myusha kaji kaba yawng gaw myusha lam hta lam woi nga ai KIO/KIA hpe aja awa madi shadaw n-gun jaw taw sai sha n-ga myit rum, myit hkrum ai lam hpe dan dan leng leng madun dan sai re. Myutsaw myit hte myit hkrum ai lam gaw hpyen yawng hpe gumlau kau lu na, awng padang lam de lam woi ya na n-gun re ngu kam ai.
Dai ni na byin nga ai manghkang a ningpawt gaw BGF n re nga ai anhte bum nga bawsang myu ni a lu ging ai rapra ai ahkaw ahkang hte tinang buga tinang uphkang lu ai ahkang (federal principle) hpe Myen asuya n hkap la ai majaw dai ni du hkra du daw sai hkaw taw ai re ngu mu mada ai. Dai re kawn Myen hpyen wa gaw W.P myusha ni hpe sha n-ga laga bawsang hpunau ni yawng hpe mung ladat amyu myu hku shamyit kau let Myen sha up sha na matsing (Burman nationalism) hku aja awa shakut taw ai hpe mu lu ga ai. Machyu pala n kapaw ra ai katsi majan hku kasat na ladat hte maren Myen wa gaw KIO/KIA hpe mung gap jahkring simsa lam ngu ai mahkam hpe kalang bai ladat shaw taw sai re.
Dai gaw UNFC (United Nationalities Dederal Council) ngu ai lapu a baw re nga ai KIO/KIA hpe tek jum kau let ngam nga ai laknak lang uhpung ni hpe shamyit agrawp kau na masing re ngu maram lu ai. Ya ten hta Myen hpyen wa gaw KIO/KIA du salang ni a lapran sha n-ga UNFC malawm bawsang uhpung ni a lapran sumprat dawk bang jaw na mahkrun lam tam taw ai re ngu mu ai. Myen hpyen wa gaw wuhpung hka ai wuloi hpe gyam sha na Sharaw zawn zai ladat hte la maja taw ai re majaw bum nga bawsang myusha laknak lang uhpung yawng gaw ya ten gahkyin gumdin let n-gun madun ra ai ten re ngu mu mada ai.
Hpyen majan gaw manghkang yawng hpe ran jaw na n re tim jet ai simsa lam lu na matu arang kaba langai re nga ai. Arang law yang she amyat law na re hpe mung dum ra ga ai. Greece hpaji ninghkring TACITUS tsun ai ga yan mi nga ai "N SHAWP N KAJA AI SIMSA LAM GAW HPYEN MAJAN HTA GRAU SAWNG AI---- A bad peace is even worse than war”.
Ga sadi n dung masu magaw pale palau chye ai Myen hpyen asuya gaw simsa lam hpe ninggang shatai let mung masa hte hpyen masa akyu amyat a matu ginsup ai lam re ngu mu mada ai. Myen hpyen gumshem woi galaw ai simsa lam gaw myusha ni hpe hten bya lam de woi ai lam sha re ngu mu mada ai. Dai re majaw jet ai simsa lam de du wa na matu gaw aten, masa hpe naw la ra na re ngu mu mada ai.
Bumshi n bung n du shi yang nbung laru ru ru ai ten hta n poi lawm mat na matu myit nden shaja let hpunau bawsang uhpung yawng hte nsen langai, ga hkaw langai, lahkrip ra ra rawt sa wa yang tinang gam maka tinang ran lu na padung lam de du na re ngu kam n’ngai.
By: Hkyihkang
Laiza tsinyam dabang de Kyat sen 10 KBC garum
Ndai alu hpe Laiza e hpaw tawn ai Hpyen Yen Lakawn Lanawn Komiti de July praw 3, lai wa sai bat kru ya shani ap jaw ai re.
Tinang Gam Maka Tinang Ran
June 29 ya shani Muse jarit kaw Myen hpyenla ni Miwa hkran de rap na matu border passport galaw nga ai shiga ni mawng pru wa ai, dai hte maren n kau Myen hpyenla ni gaw Ga Du mare kaw du sai nga ai. (Miwa hkran rai nna Laiza kawn n law htum deng 100 grupyin tsan ai shara). Ndai zawn Myen ni gaw Jinghpaw W.P myu sha ni hpe Miwa hkran hpyen man, Lajayang hpyen man hku shakri na hkyen ai shiga ni mawng nga sai.
KIA, Myen kata de majan gan jahkring
Ndai matsun hpe Myen-KIO datkasa ni Lajayang e June 30 ya shani “shawnglam simsa lam mahkrun” hte seng nna hkrum shaga ngut ai hpang shani, July praw 1 ya hta shale dat ai re lam, KIA shawnglam shiga lawk tsun ai.
Friday, July 1, 2011
Myen hpyen mawdaw hpe KIA Dung 9 ni gap
Muse-Mandalay Miwa ga jarit hpaga lam kaba ntsa, Mandalay de yan yu wa ai hpyen mawdaw ni hpe Muse a dingda de deng 15 gang ai Homong makau hta buga ten hkying 2 grupyin e bawm, sinat kaji ni hte gap gasat ai re lam, myi-chyaw sakse ni tsun ai.
KIA/KIO Hkut Hkut Nai Nai Myit Ga!
Shanglawt KIA hpe sa htim gap yu ai. Masan n sa nna, Mung masha ni hpe roi rip sat ai. Majan hta nau hkrat sum machyi wa ai majaw, Hpungkyi (monks) ni hpe kyu hpyi shangun ai. Bai Manmaw mare hta 26 June (Laban) shani Hkristan hpung woi ni hpe akyu bai hpyi shangun ai. Ndai lam ni gaw simsa lam hpe myit mada nna galaw ai n re, shanhte galaw chye ai Ya-Da-Ya bungli sha re. Simsa lam ra ai rai yang nnan kawn KIA hpe sa gap na lam n nga ai. Maga mi kaw gaw hpyen n-gun jat. Maga mi kaw gaw Myen Ginjaw kawn lit shatsam ai lam n-galaw ai sha U Thein Zaw hpe simsa lam tam masu shangun nhtawm dingbai ding-na jaw. Ndai hta KIO/KIA ningbaw ningla ni n mau nang ga. Hpu-nau baw-sang ni yawng mung KIO/KIA hpe kam hpa let yu nga ai hpe dum ga.


text:
Laimat wa sai 18 Feb 2009 shani gaw Hugawng a tsawra la ai Kanau Hpung dim (LA HTOI ) gaw ,Madu ye su hta yup pyaw mat wa sai lam na chye lu ai.Hugawng pa na hkali chyang hte nnga mat ai lam chye lu ai.Danai hka nam Kangdau yang Masha nau nnga,jing hku hte tsan ai sha ra nam maling e nsoi sa hkyet mat wa sai lam na chye lu majaw myit npyaw nga ai law.Kasha 3 hte madu jan ngam kau da sai lam chye lu ai.
Nu yan wa hte Kanau, ngam nga ai dum nta masha yawng a matu, kyu hpyi myit dum karum ya marit law.


text:
Myen amyu ngu ai ni gaw shinggyim masha myit nrawng ai re majaw n-gun hte dip gamyet up sha mayu ai matse labye dusat myit galoi mung hkoi mat na nre. Shan hte a hkritung ningkap rai nga ai masu magaw hkalem hkalau maw lanyet ladat kaw anhte amyu kaji bawsang ni gadawng bang nna shanglawt jawm la shut mat ai majaw daini du hkra ngwi pyaw simsa ai ngu lani mi pyi nhkam sha yu ga ai.
Matut nna raitim myen asuya hte jet ai munghpawm federal gawgap na matu mungdan ting gap hkat jahkring shawng galaw ga ngu ai gaw shut kaba rai na masa pru wa nga ai. October 8-10, 2013 Myitkyina bawngban hpawng hta myit hkrum tawn ai lawnglam a ntsa e grai kabu kam hpa ai hte mungmasa manghkang hpe saboi ntsa e lu hparan la na matu ahkaw ahkang chyinghka hpaw wa sana kun ngu nna kabu taw nga ai ten re. Raitim ya hkyak hkyak bawm marang htu wa ai lam gaw Federal de sa wa ai simsa hkrunlam hpe shanhte myen asuya ni nan jahten sharun bang wa sai.
Mungdan ting gap hkat jahkring lu na matu gaw du na ra ai October 25-30, 2013 hta Rawt Malan bawsang ni yawng myit hkrum dawdan tawn ai lam ni hpe myen asuya hku nna hkap la hkan sa ya lu jang she lu galaw na rai nga ai. Rawt Malan bawsang ni a myit hkrum hpyi shawn lam hpe nkam hkap la mayu ai majaw manghkang tam galaw shalaw bang wa ai rai nga malu ai. Jet ai munghpawm federal hpe hkap la nna gawgap mayu ai rai yang mungdan mung simsa mat wa chyalu re mung shanhte chye ai raitim Federal hte seng ai political Agreement anhte hpe n jaw na masa nau nnga ai. Kaja wa tsun ga nga yang ya ten hta lawu ga de bawm kapaw ai lam galaw ai tara hkam gaw shanhte myen ni nan re. Chyant hput party hte myen hpyendap ni nan re. Shanhte myen ni sawn tawn ai gaw ndai ten hta ngoi wa ai bawm ma hkra gaw Muslim ni hpe hkrai mara rut di na matu re. Muslim ni hpe mara shagun mai na matu mara shawng tam tawn da lu masai re. Dai majaw myen asuya galaw ai simsa lam gaw mara shawng tam tawn nna galaw ai re majaw TSUN AI GAW SIMSA LAM, GALAW AI GAW HTEN BYA LAM she re.
Ya ndai ten hta 3 ning ma a, wa shabawng hpyi rai Thein Sein asuya hpyi aput taw nga ai mungdan ting gap hkat jahkring myit hkrum sign htu lamang raitim Anhte Rawt Malan Wuhpung Uhpawng ni yawng hpe mungkan a man e mara shagun loi na matu mara shawng tam ai lamang kaba she re.
Dai majaw myu kaji bawsang ni yawng hpe chye na shangun mayu ai, myen amyu ngu ai ni gaw (ga shadawn) Anhte kan sa tawn ai hkyi hpe shanhte sa gabye hkrup la jang, shanhte hkawm sa ra ai shara kaw kan sa tawn ya ai nga nna mara shagun ai. Shanhte kan sa tawn ai hkyi hpe Anhte sa gabye hkrup ya jang, shanhte a hkyi hpe sa gabye ya ai nga nna nhtang hku mara tam mayu ai amyu re hpe galoi mung dum ga.
Sau Nan Du
jpks


text:
************************************
Mung shawa Pat Jasan hpung hpe hkap gap gasat ai hta BGF dap ni asan sha shang lawm nga sai lam BGF hpyen hking hte hkrak re hpyen la langai hpe Pat Jasan hpung ni lu kamu rim da sai re. Ya na zawn Pang Wa BGF dap kawn Pat Jasan hpung ni hpe hkap gasat na matu BGF hpyen la (1) hpe ta lang Kai Lang Bom (2) hpra, pala kaji (160) hpra htuk da ya ai re lam na chye lu ai. Ya na zawn laknak n'lang ai mung masha Pat Jasan hpung hpe sinat laknak Bom ni hte hkap gasat ai lam gaw Mung shawa a hpyen majing rai nga ai.
Ndai lam gaw myen asuya a mahkam kaba rai nga ai, kade nna yang BGF hte P.T.Ts dap ni hpe mara kaba shagun nna yawng dawm zing kau na matu myen asuya gaw hkyen shajin nga sai lam na chye lu ai. BGF hte P.T.Ts dap ni hpe ma hkra laknak dawm kau nna Pang Wa ginra ma hkra hpe myen hpyen ni hkrai yawng madu sha kau na matu PJS hpung ni hpe myen asuya gaw jai lang nga masai. Pang Wa BGF a prat gaw ndai kaw htum sai.
Wunpawng sha ni galoi she Myen a mahkam hta na lawt lu na kun..........?


text:
Sara Lashi Naw gaw 1914 ning hta Sasana Sara Ing Ram hpe woi nna Miwa Sakhkrung ga de du shang wa nhtawm, Dingga mare kaw Hpung sa de hpang da ya ai gaw daining (100) hpring sai majaw, 20-24 / 2 / 2014 ya laman hta, wu wu di di 100 ning chyeju shakawn hpawng kaba galaw hkyen nga saga ai. Hpung masha ni alu bang bang ai gaw, she jahkring la wa ra mat sai, hkum bang manu ngu pyi lau tsun sai, Nga mung 20 jan sai, Wa mung 40 jan wa sai, U gaw n dang hti mat sai .... Seng ang ai, nyi nawn ai, jinghku jingyu ni mung lu du ai ni sa du shang lawm nna, Chyeju ningnan hkam la ga law ....
By: Nam hkai hka FB


text:
Photos that tell stories ဒီပုံ ကို ဒိန္းမတ္ တႏိုင္ငံလုံးရဲ႕ ေကာ္ဖီဆိုင္မွာ ကပ္သြား မွာ ပါ။တပါတ္အတြင္း ေကာ္ဖီဆိုင္ ၅၀၀ မွာ ကပ္ မွာ ပါ။ ေရွ႕တန္းတစ္ေနရာ မွ ကခ်င္စစ္သား KIA တပ္သား တစ္ဦးဂစ္တာတီး ေနတဲ့ပုံပါ။ ဓါတ္ပုံ ပညာရွင္ /(/ခြန္းလီ Hkun Li) ,, May shata praw 3 ya shani Denmark Mungdan kaw galaw na rai nga ai ai sumla hpe” "Photos that tell stories" ngu ai mying hte Denmark Mungdan ting hta nga ai coffee shop ni hta poster shakap mat wa na re. N’dai poster hpe bat mi hta coffee shop 500 jan hta shakap mat wa na re majaw anhte Denmark kaw shanu nga ai JWP Myusha ni yawng hte mung Myu hte Mungdan a magam hta shang lawm garum sa wa ga ngu saw lajin dat ga ai.
International Media Support (IMS) ni gaw “main sponsor of the Yangon Photo Festival” mung rai nga ai re.
Myu hte Mungdan Magam hta
Bumdu Sabaw.Denmark
Bumdu Sabaw.Denmark


text:
Myitrum manang ni, Panglung matut – 26 shagun dat ai. Manmaw- MKA ding-yang apai ahkra M hpyenla ni sharaw wan nat nna, 2 maga na hkam da ai bom ngam ni yawng jasan kau sai re majaw, Manmaw-MKA lam jahkreng tawn masai. Namsan-yang kaw mung M ni gate hkap nga masai. Hkrun lam hkawm mungmasha ni hpe jep joi ai lam galaw ma ai. Lai wa sai nhtoi ni hta kaning re ai masha ni hpe jep hkrup ai n chye , marai 10 daram hpe gyit htingku da ai lam na lu ai. M asuya gaw, IDP ni hpe mung tinang buga de bai wa shangun na tsun ma ai da. Ndai ga she teng yang, myit magaw ai lam sha bai rai na re ngu maram lu ai. M a mawlangyet kaw bai n dau na matu kyu hpyi n mai lagawn ga ai lu yaw ngu,
JIC.


text:
时间:2016-06-25 20:32:46 来源:德宏团结报
Do gaji shi Mu bungli asat tara tot lai ai hpe ari jo ai lam
№113 Pati hpongchyom lit gun masha ni mu bungli htam galo hkrat wa ai hta lit n la shing nrai gon lajang n du rai nna, lawu de na masa langai hta wa hkra nna, pati, mungdan she mungchying sha ni a kyu ara sum gaba hkrum shangun ai rai jang, tengtok lit la masha hte lit gun ningbo masha ni hpe go, sadi ga jo shing nra na-du sadi ga jo ari jo na. Sum gaba hkrum mat shangun ai hpe go, pati hpung tara na aya dom kau ya, pati n shparo kau ai yu maram ari jo shing nrai pati jahpan shapro kau ya ai ari jo na:
1.Pati hte mungdan ai madun tara hte dodan hparan ton ai hton shana nna hkan shatup hkrat wa shangun ai loam n nga, hkan shatup sa wa ai lam n hkan jep shadut, shing nrai pati hte mungdan ai madun tara hte dodan hparan ton ai lam shingle ai dodan chyashut la shapro ai.
2.Madu ginra, madu rungdap, madu runghkrang hte madu dap hpung ko dan dan leng leng rai nna pati a gamung majing, lam yan majing, tara ganu majing, mahkrum madup majing, lajin majing shing nrai pati hte mungdan a madun tara hte dodan hparan ton ai hpe ninghkap ai.
№114 Pati hpongchyom ni ja ai tara hte pati gonlajang lit n hkan sa wa shing nrai ja ai tara hte pati gon lajang shatang n du nna, na-du ai hku jahten shayom kau hkrum shing nrai na-du ai n gaja lam shabyin dat ai rai jang, teingtok lit la masha hte lit gun masha hpe go, sadi ga jo shing nrai na-du sadi ga jo ai ari jo na. Masa na-du ai hpe go, pati hpung tara na aya dom kau shing nrai pati n shapro kau ai yu maram ari jo na.
№115 Pati hpongchyom gata hta lawu de na masa langai hta wa hkra ai lai hpe go, tengtok lit la masha hte lit gun ningbo ni hpe go, masa loi song ai rai jang, sadi ga jo shing nrai na-du sadi ga jo ari jo na. Masa na-du ai hpe go, pati hpung gata na aya doom kau ya shing nrai pati n shapro kau ai yu maram ari jo na:
1.Pati masha ni ubadi tara ko hkan nna mara dam jo ai hkrum ai hpang, dodan ko hkan nna pati asat tara ari jo ai lam n nga, shing nrai mungdan ubadi tara tara masa tot lai ai majo, pati asat tara ari jo ra ai ni hpe ari n jo ai.
2.Pati asat tara ari jo dodan shing nrai tara shok ai gahtap jep dodan tsun shapro ai hpang, dodan ko hkan nna ari jo hkrum masha a pati hpung shang jahpan, aya, aya atsang, la-hka re n-galo shatup hkrat wa ai.
3. Pati masha ni pati asat tara ari jo hkrum ai hpang, ganbu gon lajang ahkang shingwang hte hpongchyom hte seng ai lam ko hkan nna ari jo hkrum pati masha hpe daru sharin, gon lajang ai hte yu tek mu n galo sa wa ai.
№116 Bungli lit n la ai gon lajang masha gumle hprong mat wa jang, tengtok lit la masha hte lit gun ningbo ni hpe go, masa loi song ai rai jang, sadi ga jo shing nrai na-du sadi ga jo ari jo na. Masa na-du ai rai jang, pati hpung gata na aya dom kau a ari jo na.
Bungli lit n la ai majo gon lajang masha jahprong kau dat jang, tengtok lit la masha hte lit gun ningbo masha hpe go, masa loi song ai rai jang, sadi ga jo shing nrai na-du sadi ga jo ari jo na. Masa na-du ai hpe go pati hpung gata na aya dom kau ai ari jo na.
№117 Lahta tsang rung dap ni jep sagon, yu maram bungli shing nrai lahta tsang rungdap ni hpang de bungli tang shana, shon shana ai shaloi shon shana ra ai mu n shon shana shing nrai hkrak n shon shana rai nna, na-du ai hku jahten shayom kau hkrum shing nrai na-du ai n gaja lam shabyin dat ai rai jang, teingtok lit la masha hte lit gun masha hpe go, sadi ga jo shing nrai na-du sadi ga jo ai ari jo na. Masa na-du ai hpe go, pati hpung tara na aya dom kau shing nrai pati n shapro kau ai yu maram ari jo na.
№118 Pati masha hte ningbo ganbu masha ni sengang dodan tot lai nna gat ya hpagi mu hkan jehpre galo lom ai rai yang, lawu de na masa langai hta wa hkra nna, n-gaja lam shapro dat ai rai yang, sadi ga jo shing nrai na-du sadi ga jo ari jo na. Masa loi song ai hpe go, pati hpung gata na aya dom kau ya shing nrai pati n shparo kau ai yu maram ari jo na. Masa na-du ai hpe go, pati jahpaan shapro kau ai ari jo na:
1.Gogap hkam galo mu, lamu ga lang ahko ahkang yan ya, asuya ni rungrai mari, shachyan ya rungdap na akyu htam mu re lamang ni hta hkan jehpre galo lom ai.
2.Mungdan sutgan magam dap gram sharai galo, bunghkup la, hpyak mat,sutgan ahkang dut, ja gumhpro sut rai son lajang, sut rai tau hkrau son, sut rai yan ya, yi-ngam gaba arang bang ai hte gaga ahkyak gaba hpaga mu re mu lam ni hkan jehpre galo lom ai.
3.Myu shagu re uphkang ahkang jo ai hte ja gumhpro hkoi re mu hkan je hpre galo lom ai.
4.Ja gumhpro gatsu mu hkan je hpre galo lom ai.
5.Shawa ja gumhpro, sut rai hte dagu sut lang, gam, lit hkam galo, pong shapa e mu hkan jep hpre galo lom ai.


text:
KIO a Ndau shana dat ai laika ( Yawng Bai hkrum ga )+++read more+++
Lahta na Gin lam hte seng nna An hte myu ru sai bung ai Wunpawng hpu nau ni yawng a matu grai ahkyak re ngu mu mada ai.Lawan dik hku nna yawng bai hkrum wa ga,Bai hkrum wa lu na matu mung ya jang yawng a Kyu jawm hpyi ga law.
Karai kasang mau hpa shaman chye ju an hte Jinghpaw wunpawng an nau ni a ntsa ru bun shaman chye ju jaw na kam shut shara nnga ai.Myen hpyen gumshem asu ya hpe kam ai lam gaw ndai prat sha n ga htawm hpang shumashi shu masha prat ding sa, ding nye ,dagam dala,yu bak, yu byen hte rau ngarai di de n htang chyaw kadawng bang na lam sha re.
Dai ni myen hpyen asu ya gaw an hte hpe gara hku zing ri, sat, amyu shamyit bang wa sai yaya nang nan myi chyaw mu,hkum hkrang nan hkrum kadup taw sai yawng hkam sha taw nga sai re.
Ya dai myen hpyen wa gaw shan hte myen shada mung masa nbung hkat nna gasat shing jawng nga ai lam pyi jahkring nna ,nbung ai ning mu hpe tawn kau,bung ai lam hpe rau galaw ga nga nna jahkrup kau sai,An hte Amyu baw sang ni hpe shan hte myen ni yawng pawng mat nna Htim gasat shamyit hpang taw nga sai re.
Daini an nau ni hpe sat nat taw nga ai hpe nang myit su hpu shawng hpu ba wa, makau kaw tsap yu azi nga na i?Sutgan hpe nja marin nna myen wa maw mawn ai lam hta tsap nna tinang sai daw sai chyen hpe sat zing ri ai kaw tsap na i?
Masa lam amyu myu hku nna myen a hkalem gale ai kaw wa tsap hkrup ai rai tim ya hpang nhkrat ai.Lawan bai pawng shabawn myit hkrum nna tai hpyen Tsadan wa hpe Karai kasang kaw n gun la let gasat kau ga law.
Mungkan ,mungdan shagu hta nga ai Mit su ni,U hpung u hpawng shagu ni,Karai kasang a masha sagu rem ni yawng ndai hte seng nna nsen law law lawan shapraw ga.
Kachin news na shiga hte lakap nna chye lu ai lam:
Ya ten, Naypyitaw Myen ginjaw asuya de sadi dung ai J.W laknak hpai hpung yawng 7 nga ai hta, 3 gaw Jinghpaw mungdaw hta rai nna, ngam ai gaw Lahta Sam mung kaw re.
Jinghpaw mungdaw hta, Hkawnglanghpu-daju Lauban Ah Dang woi awn ai Rawang Pyi-tu-sit RRF (Tawng-chyan-tu san-chyin-ye ahpoi), Lawayang N’gawn Hpyen Hpung (shawng de Lasang Awng Wa Simsa Lam Hpung) hte Pangwa-daju Jarit Sin Dap (shawng de Zahkung Ting Ying woi awn ai New Democratic Army-Kachin) ni re.
Bai, nna Lahta Sam mung kaw nga ai J.W n’gawn hpyen hpung ni gaw, Kutkai N’gawn Hpyen (Slg. Hkun Myat woi awn ai), Hpawng Seng N’gawn Hpyen (Slg. Lau Yawng woi awn ai), Mungpaw N’gawn Hpyen (Du Kying Mai hte kanau Du Mun woi awn ai), hte Kawng Hka N’gawn Hpyen (shawng de Mahtu Naw woi awn ai Kachin Defense Army) ni re.
Hpa myi rairai an hte amyu ru sai bung ai Pu gang yang sin machyi ai Wunpawng myu sha ni yawng bai hkrum ga,ra ga,Akyu hpyi nga ga,


text:
Myitrum manang ni, “Ninggun” ngu ai laika ginjup shagun dat aiyaw. Laiza Ginjaw Ginra de mani mana shiga bai kahtet nga ai. Ya hte 2-3 ya zim taw nga ai gaw, Laiza hpe lani mi na nhtoi hta sha, ahkying hkum mi a lapran, grup grup gra gra shara kaw na kalang ta kajawng kajah htim anut bang hkyen ai kumla mu lu ai. Grai shaman shakyang nga ma ai lam na lu ai. Dai majaw, LZ Kyu Hpyi Ninghkring ni mung, mani mana kaw na gaw, grau atsam dat nna kyu hpyi nga masai re.Wp ni yawng a kaba dik ai lit gaw, kyu hpyi na lit she re lu yaw.
JIC+++


text:
Mungkan hta ban hte ban mying kaba lai wa sai ningbaw ningla ni, hkaw hkam ni, hpyen jaubu ni hte hpaji ninghkring ni jahten sharun n'na matse gumshem ni makam masham sara kaba ni grai dan hkrung paw pru lai wa sai re. Dai madu prat hta mung shawa a akyu ara hpe tinang sak hkrung ai ten hta dangdi dangdep ai hta grau ninghtawn hkra, shakut shaja mying dan hkung lai wa sai ni grai law nga lai wa sai re.
Ya daini kaga myu sha ni a mying kaba ai ningbaw ningla hpyen jaubu ni a lam hpe tawn kau nna annau ni a myu sha kata kaw na mying kaba lai wa ai hpu shawng hpuba ni a mying hpe loi ka sanglang dan mayu n'ngai. Annau ni hta mying kaba lai wa sai hpyen jaubu ni.
1- Bang Gum Zau Tu
2- Naw Seng
Mung up Du
1- Sama Duwa Sin Wa Naw [Gumsan magam]
2- Du Kaba Lahtaw Zau Seng
3- Maran Brang Seng
4- Mali Zup Zau Mai
5- Lamung Tu Jai
6- Langyaw Zawng Hkra
7- Bumwang La Raw
Du Salang Ning Baw ni,
1- T. Hkun Myet.
2- Mahtu Naw
3- Zahkung Ting Ying
4- Lasang Awng.
5- Tanggu Dang
N'Gun ja ai.
1- Mungli Zau Gam
2- Hu Bren Zau Tang
3- Lachyung Brang
Lahta na hpu shawng hpuba ni gaw annau ni a labau hta ngam nan nna labau ginshi hpe kaja ai n'kaja ai sakse hku hpang de na annau ni a kashu kasha ni a matu shanhte prat hta galaw shakut lai wa sai mabyin mahkrun ni hpe n'kam tim ngam kau da ra sai re. Labau ginshi shawn kau da ra sai.
Ya hkyak hkyak annau ni hta mying kaba dik nga ai sumla hkrung shadang shayi ni hta grau ai. Jinghpaw hkaw hkam daw rai nga ai, maga ga de mying ninghtawn nga ai, laika man shiga ni hta mying kaba nga ai, yawng a n'gup hta mying gumhkawng dik nga ai, myu sha ni a kam hpa gin ai, mung masa ningbaw, Hpyen Ningbaw, Sutdu, myu sha yawng a myi ju myi jut yu maram nga ai annau ni a sai kata na ningbaw nkau mi nga nga ai re.
1- Slg. Du kab Zahkung Ting Ying
2- Du Kaba Gam Shawng
3- Du Kaba Gun Maw
4- Slg. Kaba La Nan
5- T. Hkun Myet ni rai nga ma ai.
Yawng a myit masin hta n'dai ni hpa baw galaw nga ai, hpa baw tsun nga ai, ganing re sat lawat ningsam galaw shapraw nga ai kaw na hkawt yu maram myit shang sha nga ai ni grai law nga ai re. Annau a ningbaw kaba n'dai ni myu a matu kade ram, mungdan a matu kade ram akyu jaw akyu tam ya ai lam galaw nga ma ai kun nga, ten hpring maram shiga madat shajang nga ai re.
Tsaw ra dik ai ningbaw kaba hpu shawng hpuba ni e tinang sak hkrung ai ladaw laman myu a matu kaja dik ai labau ginshi hpe mahkri shawn kau da lu yang gaw hpang na annau ni a matu mara, ban hte ban prat hte prat kasi yu len la, lagaw hkang hkan na rai nga ai law. Madu kabye kau da ai lagaw hkang hpe annau ni kaja ai hpe kaja ai hku hkan kabye na re. Dai ni jan du wa mahka rai wa nga saga ai, jan grai n'shang yang, ninghtoi naw mu nga yang anhte kashu kasha ni a matu kaja ai kasi ningli kaja ai sali wunli kamhtaw jaw kau da na re ngu kam ai law.
Chyurum ai annau ni htinggrum kata e she ahtawk ahtak nga tsun hkat yang kaja na ten du sai, ahkyak ai ten hta myit hkrum gin sai. Kadai hpe hkra tim sai bung ai annau ni kraw lawang yawng hta machyi hkam sha yang n'pyaw dik ai, nang ngwi pyaw tim na lawu lahta ni n'pyaw yang hpa di na prat mi hta lang sha myu bung sai rum chyurum ai annau ni myit hkrum yang anhte ma ni kade sha n'gun lu na, kade sha pyaw na, ya gaw shat ngam gashun sha ai n'pan na gwi la she tai nga ai.
Dai ni grau mying kaba dik ai hte, laika man hta shara grau la nga ai, masha yawng a n gup hta tsun kajai gumhkawng ai hta kaja ai kun? n'kaja ai kun? grau mying gumhkawng nga ai hte sumla hkrung hta grau, hkaw hkam daw zawn, yawng a myit hpe gang ashun nga ai, yawng a No. 1 jaw hkrum nga ai gaw kadai ta? Ngai hku na gaw ya yang Jinghpaw Mungkan hta mying kaba nga ai ngu No.1 jaw ai gaw Du Kaba Slg Kaba Sutdu Zahkung Ting Ying re. Kanu kawa hpu shawng hpuba e nang lu ai n'gun atsam nang chye ai machye machyang, sut arung arai, na a hkum hkrang bawnu yawng gaw annau ni yawng a matu akyu rawng ai lam hta jan grai n'du shi yang jai lang na hpe grai kam kaba myit mada nga ga ai law. Annau ni mying kaba ai n'law la ga ai, annau ni naw kaji kadun ga ai, annau ni naw shakut ra ai, annau ni shanglawt naw lu ra ai. Annau ni a n'tai n'mai hpa grai n'chye shi ai ni a madai ai n'sen hpe nang na ya sai. Ten naw nga yang ninghtoi naw mu nga yang Na mying kaba ai lam hpe maza ka, shanut katawng hta n'bang kau u ga.
Baren Numraw
26/8/2012.
By:JPKS


text:
K.I.O/K.I.A, Myu tsaw Mung tsaw Share Shagan ni hte Wunpawng Sha ni Hpang De.
N-htoi : 1 August 2011
Monday
Shawng nnan Karai Kasang a chye ju hpe shakawn nngai law….
Ya na zawn shanglawt hte myen ni majan byin gap hkat nga ai ten hta ( HPUNG MAGAM GUN LANGAI A “HKRIT HPA SIM SA LAM” ) tsun ai hte maren , ya ten hta Sim Sa lam jahta na ngu ai gaw kaja nan grai hkrit hpa re ngu ngai Wunpawng Moses hku na mung dai hku sha mu mada ai. Hpa majaw nga yang ndai myen ni hpe ngu ai gaw tsep kawp nmai kam ai kaw lawm ai. An hte Wunpawng sha ni gaw grai myit san seng let galaw wa yang shan hte gaw magyi magaw hku hkrai rai wa wa re ai hpe anhte dum ra ai. Ya ten hta anhte a Wunpawng Mung Dan hpe lu hkra nan garan shaw la ra ai aten nan rai sai. Asak hkrung ai Karai Kasang gaw anhte maga de rai nna awng dang na re . Anhte ni Ju ( Iseraela ) ni hpe yu ga, shan hte hpe Narzi ( Germany ) ni Wan Kru jan sat kau ya ai, dai sha n-ga shan hte ni yawng mung , mung dan nlu ai sha shara shagu de hprawng hkawm ra ai prat, lu lu , lu sha na matu manu mana yak ai rai tim shan hte a myit hkrum gahkyin gum din let , gwi gwi rawt tsap nna shan hte Mung Dan hpe shan hte lu la hkra bai gaw gap la mat sai. Kaja wa nga yang shan hte a Mung Dan gaw Wunpawng Mung daram pyi n kaba na re, rai tim ya gaw Mungkan hta Mungdan langai mi rai mat sai. Dai majaw ya na aten hta e tinang Mung Dan tinang gaw gap sa wa saga. Ndai myen ni hpe gaw tsep kawp nmai kam na re. Myen ding man yang n hkyau daram naw magaw ai nga ga malai ma nga ai(ဗမာ ေျဖာင့္တစဥ္ ပမာ).
Dai majaw ya na myen (Thein Sein) woi awn ai hpung ni hku nna ndai zawn sim sa lam jahta mayu ai nga yang gaw tsep kawp njaw na re hpe mu mada ai. Anhte a ahkyak ai Ning Baw ni hpe shan hte maga hku nna gyam shakre wa na hpe ma nmai malap na re ngu shadum mayu ai. Lai wa sai ten Ning baw kaba Maran Brang Seng hpe shan hte maga hku nna shana shat sha saw nna shi sha na shat kaw tsi (အဆိပ္) lagu bang nna gyam sat hkyen ai lam ni mung nga lai wa sai. Tsaw ra hkung ga dik ai K.I.O/K.I.A ning baw ning la ni e.. nang nnga yang nan nmai ai ngu ai hpe ya ten hta nmai malap ai, nang nnga yang ya na W.P mung dan hpe kadai woi awn na ? dai majaw ti nang asak hpe ma grai manu shadan ra nga ga ai. Myen ni hte kanawn mazum ai lam hta grai sadi maja let she rai ra na re.
Yawng a ntsa hta asak hkrung ai Karai Kasang kaw na shaman ya u ga….
Hkung ga let,
W.P Moses


text:
Music Komiti
Hpung masha yawng Karai Kasang hpe mahkawn shakawn, Nawku dawjau ai lam hpe tang du hkra woi awn nga ai. Hpung masha ni hpe, shakawn mahkawn hte seng ai Music hpaji, Madum sumpyi hpaji ni hpe sharin jahpat ya nga ai. Paise & Worship, Daw Raw, Piano, Junior Choir, Hpung Choir, Sakkung Choir hte Madum sumpyi hpung (Band) ni hpe Sub-Komiti hpaw nna woi awn nga ai.
1. Laban Hpawng hta shang lawm nga ai lam
a) Piano
b) Violin
c) Band
d) Sak kung Sen hkum
e) Hpung Sen hkum
f) Ram Kaji Sen hkum
g) Praise & Worship
2. Sharin Hpawng ni
a) Junior & Youth Music Workshop
b) Sak Kung Music Workshop
c) Dawraw & Sumpyi Dum Sharin Hpawng
3. Christmas Cantata
i) Youth
ii) Junior
Cantata
Worship Through Music
Music Worshop
Junior Music Class
Youth Music Class


text:
Saturday, 5 March 2011
Tinang Hkrai Sat Si Ai Japan Kaw Law Dik (Sucide increase in Japan)
Lai wa sai 12 ning kaw nna Japan mungdan hta shaning shagu laning mi marai 30,000 tinang hkrai sat si mat ai lam adan aleng mu mada mat wa sai. 2006 ning hta sha marai 32,115 sat si ai jahpan hta la lu ma ai. Dai gaw masha 100,000 hta 25% ang nna lani mi marai 100, minute 15 hta marai langai madang hku ang nga ai. Masha jahpan hku yu yang, US mungdan a ka-ang hkup raitim, sat si ai madang gaw US hte maren madang kaw du nga ai. 2006 ning hta UK mungdan kaw asak 15 hpring sai masha 5,554 sat si ai jahpan hta la lu ma ai. Dai kaw na gam bum 4 na 3 gaw amyu shadang sha ni rai nga ma ai.
Japan mungdan hta 1998 kaw nna laning mi marai 24,391 sat si ai kaw nna 32,863 de tsaw lung wa nna tsa lam 35% madang de kalang ta gumhtawn lung mat wa ai lam hpe mu lu ai. Law malawng gaw 20 ning grup yin ram ma ni rai nga ma ai. Nkau mi gaw, Internet kaw hkring dat la nna bawngban la nhtawm rau jawm si ai baw ladat mying kaba nga ai. Sat si ai hpe gawn ai hpung ni hku nna tsun ai hta laning mi marai 720,000 shanhte kaw phone shaga wa ai lam tsun shapraw wa ma ai.
Hpa majaw dai hku byin ai lam hpe ladat jaw jaw mahtai tam nga ma ai. 2006 ning hta asak 20-50 lapran na marai 2000 hpe san sagawn yu ai shaloi lawu na mabyin ni a majaw re ai lam law malawng sawn nawn ma ai.
1. Myit daw ai ni (depression), myit mada lam htum mat ai ni (hopeless), Dakkasu jawng ngut nna bungli kaja nlu ai ni, shang gumhpraw nlaw ai ni, hkam kaja lam ningra nna tsi tsi shabrai nlu ai ni, myit ana lu ai ni hte hpaji kung kyang hkra nlu sharin la ai ni.
2. Tinghkrai nga pra ai ni: (loneliness), Manang nlu ai ni, dinghku masha rau nnga ai ni, kanawn manag nlu ai hte lu tim shada singga la hpra rai kanawn hkrum, madang ginhka n gawn nsawn kanawn di hkrum ai ni rai nna shanhte gaw shinggyim wuhpawng hte tsan gang mat wa ai ni rai ma ai.
Gumhpawm nna yu dat ai shaloi, tam lu tam sha nga mu nga mai lam hte kanawn mazum hku hkau lam hta matawt nna kashawt kahprai mat ai ngu mai tsun ai. Dai hku byin ai gaw, shinggyim wuhpawng gaw de ai hta shinggyim lai kyang ginshi nlu shawn nna hku hkau lam mala hka ai lam ni hpe mu lu ma ai. Dai majaw, masha hpe myit mada lam nhtum mat hkra, kaga wa hpe masha nsawn ai lai sat lawat mat mat hkra shinggyim nga pra lam ningnan (nnan) hpe gaw gap nga ai ten rai nga ai. Lam mi hku tsun gaw nga yang inclusiveness, yawng hpe masha sawn la ai lam hpe jai lang hpang wa masai. Dai gaw, democracy lai mung rai nna amyu ru sai hpe madung tawn na malai humanity ngu ai shinggyim nga pra lam hpe madung tawn ai sak hkrung lam rai nga ai.
Kaja wa Japan mungdan gaw, shinggan kaw nna yu yang galu kaba ai mungdan rai nhtawm hkik hkam ai arung arai, hkrang amyu myu hpe gyin shachyaw nna tsawm htap ai hku nga pra nga sai mungdan rai nga ai. Raitim, shinggyim nga pra hku hkau lam gaw ram ram naw yak nga ma ai. Lu su shingjawng, hpaji chye shingjawng, nta tsawm shingjawng, kashu kasha ni a madang shakawng, lang ai arung arai jahkrik re ai shinggyim hpawng rai nga ai. Mying hten hkrum sai kaw nna gaw, masha pyi nsawn kau sai. e.g rau ram kanawn manang langai san poi hkrat sai kaw nna gaw, shi manang nlu sai. Hpaji chye ai ni mung law malawng nchye ai ni a ntsa gara hku pri nen hkra masu na shanhte chye nyan ma ai. E.g, ngai part time bungli langai lu ai, shata mi hta she kalang galaw nna hkying hkum mi $50 hte hkying hkum lahkawng na ai. Gumhpraw jaw ten hta gumhpraw amount hpe gaw nka ai sha lekmat htu shangun ma ai. Maw sha ai, hkalem sha ai hpe tsawm htap hkra galaw chye ma ai. Myen mung e byin ai gaw adan aleng re, Japan e byin ai gaw Shu hpe gau ngwi shadu kaprawng sat ai hpa rai nga ai.
Japan a kata lam kanawn mazum lam social relationship hpe chye lu hkra laning mi daram kanawn ra nga ai. Japan ramma langai tinang hkum sat si na gaw dai zawn kaya ai (shame) kaw na lawt na mahtai rai nga na sai.
Subscribe to: Posts (Atom)